cyanic-selkie/wikianc huggingface dataset:
എഡിത് വിൽസൺ
ആദ്യകാലജീവിതം
വിർജീനിയ യിലെ വെയ്ത്ത്‍വില്ലെ യിൽ 1872 ഒക്ടോബർ 15 നായിരുന്നു എഡിത് ജനച്ചത്. മാതാപിതാക്കൾ ജഡ്ജായിരുന്ന വില്ല്യം ഹോൾകോമ്പെ ബോള്ളിങ്ങും സാറാ സ്പിയേർസ് നീ വൈറ്റും ആയിരുന്നു. വിർജീനിയിൽ ബ്രിട്ടീഷ് കോളനി സ്ഥാപിച്ച ആദ്യകാല കുടിയേറ്റക്കാരുടെ പിന്മുറക്കാരിയായിരുന്നു എഡിത്. പോവ്ഹാട്ടൻ തദ്ദേശീയ ഇന്ത്യൻ വർഗ്ഗത്തിലെ ചീഫിൻറെ മകളായിരുന്ന പോക്കാഹൊണ്ടാസിൻറെയും അവരുടെ ബ്രിട്ടീഷ് കുടിയേറ്റക്കാരനായ ഭർത്താവ് ജോൺ റോൾഫിൻറെയും നേരിട്ടുള്ള പിന്തുടർച്ചക്കാരനായിരുന്നു എഡിത്തിൻറെ പിതാവ് വില്ല്യം ബോള്ളിങ്ങ്. വിർജീനിയിലെ ആദ്യകാലകുടിയേറ്റക്കാരിലോരാളായ ജോൺ റോൾഫ് ആണ് ഒരു കയറ്റുമതിയുൽപ്പന്നമെന്ന നിലയിൽ അമേരിക്കയിൽ ആദ്യമായി കൃഷി ചെയ്തത്. റോൾഫിൻറെ പൌത്രിയായിരുന്ന ജെയ്ൻ, റോബർട്ട് ബോള്ളിങ്ങ് എന്ന ധനികനായ തോട്ടമുടമയെ ആണ് വിവാഹം കഴിച്ചത്. എഡിത്തിൻറെ മുതുമുത്തശ്ശി, തോമസ് ജാഫേർസൻറെ സഹോദരിയായിരുന്നു. അതുപോലെതന്നെ ജോർജ്ജ് വാഷിങ്ങ്ടണിൻറെ ഭാര്യ മാർത്ത വാഷിങ്ങ്ടണുമായും എഡിത്തിന് ബന്ധുത്വമുണ്ടായിരുന്നു.
11 കുട്ടികളിൽ എഡിത് ഏഴാമത്തെയാളായിരുന്നു. രണ്ടുകുട്ടികൾ ചെറുപ്രായത്തിൽ മരണമടഞ്ഞു. ബോള്ളിങ് കുടുംബം അമേരിക്കൻ ആഭ്യന്തരയുദ്ധത്തിനു മുമ്പുള്ള കാലത്തുതന്നെ തികച്ചും ധനാഢ്യരായിരുന്നു. എന്നാൽ യുദ്ധം അവസാനിച്ചതിനുശേഷം ഭൂമികുതി ഒടുക്കാൻ സാധിക്കാതെ വന്നതിനെത്തുടർന്ന് തോട്ടവും അതിനോടനുബന്ധച്ചുള്ള ഭവനവും ഉപേക്ഷിക്കുവാൻ നിർബന്ധിതരായി. ആഭ്യന്തരയുദ്ധം അവസാനിച്ചശേഷം വില്ല്യം ബോള്ളിങ് വെയ്ത്ത്‍വില്ലെയിലെ തൻറെ പിതാവിൻറെ ഭൂമിയിൽ താമസമാരംഭിച്ചു. അദ്ദേഹത്തിൻറ കുട്ടികളിൽ ഭൂരിപക്ഷവും ജനിച്ചതിവിടെയായിരുന്നു. ആഭ്യന്തരയുദ്ധകാലത്ത് ബോളിങ്ങിന്റെ കുടുംബം അടിമത്ത വ്യവസ്ഥിതിയെ അനുകൂലിച്ചിരുന്ന 11 സംസ്ഥാനങ്ങളുടെ കൂട്ടായ്മയായ കോൺഫെഡറേറ്റഡി സ്റ്റേറ്റ്സ് ഓഫ് അമേരിക്കയുടെ ഉറച്ച അനുകൂലികളായിരുന്നു. തെക്കൻ മേഖലിയിൽ നിന്നാണെന്നുള്ളതിൽ എഡിത് അഭിമാനം കൊണ്ടിരുന്നു. യുദ്ധത്തിനൊടുവിൽ അടിമകൾ സ്വതന്ത്രരാക്കപ്പെട്ടുവെങ്കിലും ബോള്ളിങ്ങ്സ് കുടുംബം കരുതിയത് തങ്ങളുടെ ഉടമസ്ഥതയിലുണ്ടായിരുന്ന അടിമകൾ സംതൃപ്തരും തങ്ങളുടെ റോസ് കോട്ടേജ് പ്ലാന്റേഷനില്ത്തന്നെ പുറത്തുപോകാതെ തുടരുമെന്നുമാണ്. ആഭ്യന്തരയുദ്ധം അവസാനിച്ചതിനു ശേഷം വില്ല്യം ബോള്ളിങ്ങ് കുടുംബം പുലർത്തുന്നതിന് നിയമത്തിൽ പ്രാക്ടീസ് നടത്തുവാനാരംഭിച്ചു.
അക്കാലത്ത് ബോള്ളിങ് താമസിച്ചിരുന്ന പിതൃഭവനം വിശാലമായ ഒന്നായിരുന്നു. 9 കുട്ടികളോടൊപ്പം എഡിത്തിൻറെ രണ്ട് മത്തശ്ശിമാർ, നിരവധി അമ്മായിമാർ, ഏതിനും കസിൻസ് എന്നിവരും ബോള്ളിങ് കുടുംബത്തോടൊപ്പം ഇവിടെ ജീവിച്ചു വന്നിരുന്നു. ഇവരിടെ സ്ത്രീകളി‍ൽ മിക്കവരുടേയും ഭർത്താക്കന്മാർ യുദ്ധകാലത്ത് മരണപ്പെട്ടിരുന്നു.
എഡിത്തിന് ഔപചാരിവിദ്യാഭ്യാസം വളരെക്കുറച്ചേ ലഭിച്ചിട്ടുണ്ടായിരുന്നുള്ളു എന്നു വച്ച് അവർ നിരക്ഷരയാണെന്ന് ഇതിനർത്ഥമില്ല. അവരുടെ സഹോദരിമാർ സ്കൂളിൽ ചേർന്നു പഠനം തുടരുമ്പോൾ അവർ സ്കൂളിൽ പോകുന്നുണ്ടായിരുന്നില്ല. അവരുടെ പിതാവു വഴിക്കുള്ള മുത്തശ്ശിയായ ആൻ വിഗ്ഗിങ്‍ടൺ ബോള്ളിങ് എഡിത്തിൻറെ വിദ്യാഭ്യാസ കാര്യങ്ങളിൽ ശ്രദ്ധചെലുത്തിയിരുന്നു. നട്ടെല്ലിനു സംഭവിച്ച ഒരു പരിക്കുകാരണം അവർ ശയ്യാവലംബിയായിരുന്നു. അവരുടെ വസ്ത്രങ്ങൽ അലക്കുക, രാത്രികാലങ്ങളിൽ എഴുന്നേൽപ്പിച്ചിരുത്തുക, മുത്തശ്ശിയുടെ 26 അലങ്കാരപ്പക്ഷികളെ സംരക്ഷിക്കുക തുടങ്ങിയ കാര്യങ്ങൽ എഡിത്തിൻറെ ചുമതലയായിരുന്നു. മുത്തശ്ശി എഡിത്തിന് ഇംഗ്ലീഷിലും ഫ്രഞ്ചിലും അക്ഷരാഭ്യാസം നൽ‌കിയതിനോടൊപ്പം വസ്ത്രങ്ങൾ തുന്നുക, എംബ്രോയിഡറി ചെയ്യുക എന്നീ കാര്യങ്ങളിലും പരിശീലനം നൽകി. ഇക്കാലത്ത് സംഗീതത്തിലും കവിതയിലും എഡിത്ത് ആകൃഷ്ടയായി. ഉറച്ച തീരുമാനങ്ങളെടുക്കുന്നതിലും അവ നടപ്പിലാക്കുന്നതിനുമൊക്കെ ഇക്കാലത്ത് എഡിത്ത് മാനസികപരിശീലനം നടത്തി. ഇവ പിൽക്കാലത്ത് രാജ്യഭരണത്തിൽ ഭർത്താവായ വുഡ്രോ വിൽസണെ സഹായിക്കുന്നതിനു പ്രയോജനപ്പെട്ടു. രാത്രികാലങ്ങളിൽ വില്ല്യം ബോള്ളിങ്ങ് ഇംഗ്ലീഷ് ക്ലാസിക് കൃതികൾ കുടുംബത്തിൽ വായിച്ചുകേൾപ്പിക്കാറുണ്ടായിരുന്നു. എഡിത്തിനെ പഠിപ്പിക്കുവാൻ ഒരു പരിശീലകനെയും അദ്ദേഹം ഏർപ്പെടുത്തി. അദ്ദേഹത്തിന്റെ പുറത്തേയ്ക്കുള്ള സഞ്ചാരങ്ങളിൽ മിക്കപ്പോഴും അദ്ദേഹം എഡിത്തിനേയും ഒപ്പം ചേർത്തിരുന്നു.
വിവാഹവും ആദ്യകാല ഔദ്യോഗിക പ്രഥമവനിതാസ്ഥാനവും
1915 മാർച്ച് മാസത്തിൽ വിധവയായ ഗാൾട്ട് (എഡിത്ത്) വൈറ്റ് ഹൌസിൽ, വിഭാര്യനായ യു.എസ്. പ്രസിഡൻറ് വുഡ്രോ വിൽസണു മുന്നിൽ പരിചയപ്പെടുത്തപ്പെട്ടു. ഈ കൂടിക്കാഴ്ചയ്ക്കു കളമൊരുക്കിയത്, പ്രസിഡൻറ് വുഡ്രോ വിൽസൻറെ ആദ്യ ഭാര്യ എല്ലെൻ വിൽസൻറെ മരണത്തിനുശേഷം, വൈറ്റ് ഹൌസിലെ ഔദ്യോഗിക ആതിഥേയയും പ്രസിഡൻറിൻറെ ഫസ്റ്റ് കസിനുമായിരുന്ന ഹെലെൻ വുഡ്രോ ബോൺസ് (1874-1951) ആയിരുന്നു. ആദ്യകൂടിക്കാഴ്ചയിൽ മിസിസ് ഗാൾട്ടിനോട് തോന്നിയ അടുപ്പം താമസിയാതെ വിവാഹത്തിൽ കലാശിച്ചു.
വർഗ്ഗം:അമേരിക്കകാർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:1872-ൽ ജനിച്ചവർ
ചെങ്കാലൻ പിലിഗിരിയൻ
പശ്ചിമഘട്ടതദ്ദേശവാസിയായ ഒരു തവളയാണ് ചെങ്കാലൻ പിലിഗിരിയൻ അഥവാ '''Pink-thighed Torrent Frog (Nilgiri Torrent Frog,Nilgiri Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ആസാദ് മൂപ്പൻ
കേരളത്തിൽ നിന്നുമുള്ള ഒരു ഡോക്ടറും, പ്രമുഖ വ്യവസായിയുമാണ് ആസാദ് മൂപ്പൻ. മലപ്പുറം ജില്ലയിലെ കല്പകഞ്ചേരിയിൽ 1953 ഏപ്രിൽ 15-നാണ് ജനനം. ആസ്റ്റർ ഡി.എം.ഹെൽത്ത് കെയറിന്റെ ചെയർമാനും മാനേജിംഗ് ഡയറക്ടറുമാണ് അദ്ദേഹം.
ആദ്യകാലം
1978-ൽ കോഴിക്കോട് ഗവൺമെന്റ് മെഡിക്കൽ കോളേജിൽ നിന്നും സ്വർണ്ണമെഡൽ നേടിയാണ് മൂപ്പൻ എം.ബി.ബി.എസ്. പാസായത്. അവിടെ നിന്നുതന്നെ ബിരുദാനന്തരബിരുദം നേടിയ അദ്ദേഹം ഡെൽഹി സർവകലാശാലയിൽ നിന്ന് നെഞ്ചുരോഗത്തിൽ ബിരുദാനന്തരബിരുദ ഡിപ്ലോമ എടുത്തു. 1982 -ൽ കോഴിക്കോട് മെഡിക്കൽ കോളജിൽ മെഡിസിൻ വിഭാഗം ലക്ചററായി ജോലിയിൽ പ്രവേശിച്ച ഡോ. ആസാദ് മൂപ്പൻ 1987 -ൽ നടത്തിയ ദുബൈ യാത്രയാണ് ജീവിതത്തിൽ വഴിത്തിരിവാകുന്നത്. ഏറെ വൈകാതെ ദുബൈയിൽ അൽറഫാ പോളിക്ലിനിക്ക് എന്ന സ്ഥാപനത്തിന് തുടക്കമിട്ടു. ഒരു ക്ലിനിക്കിൽ നിന്ന് തുടങ്ങി, ആസ്പത്രികളും പോളിക്ലിനിക്കുകളും ഫാർമസികളും രോഗനിർണ്ണയകേന്ദ്രങ്ങളും ആയി നൂറിൽ അധികം സ്ഥാപനങ്ങൾ അടങ്ങുന്നതാണ് ഇന്ന് ഡോക്ടർ മൂപ്പന്റെ ആരോഗ്യപരിപാലനശൃംഖല.
വ്യവസായി
യു.എ.ഇയിലെ പ്രശസ്തമായ ഫാർമസികളും, മൾട്ടിസ്പെഷാലിറ്റി ക്ലിനിക്കുകളും, ആശുപത്രികളും, ഡയഗ്ണോസ്റ്റിക് സെന്ററുകളും ഡോക്ടറുടെ കാൽനൂറ്റാണ്ടിലേറെയായുള്ള അധ്വാനത്തിന്റെ ഫലമാണ്. പിന്നീട് അദ്ദേഹം നേതൃത്വം നൽകുന്ന സ്ഥാപനങ്ങളെല്ലാം 'ആസ്റ്റർ' എന്ന ബ്രാന്റ് നാമത്തിലേക്ക് മാറ്റുകയായിരുന്നു. ഡോ.ആസാദ് മൂപ്പൻ നേതൃത്വം നൽകുന്ന ഡി.എം ഹെൽത്ത് കെയറിന് കീഴിൽ ആസ്റ്റർ, മെഡ്കെയർ എന്നീ പേരുകളിൽ യു.എ.ഇ, ഖത്തർ, ഒമാൻ, സൗദിഅറേബ്യ, കുവൈത്ത് തുടങ്ങിയ അറബ് രാജ്യങ്ങളിലും, കോഴിക്കോട് മിംസ് ആശുപത്രി, 1500 കോടി മുതൽമുടക്കിൽ നിർമ്മിക്കുന്ന കൊച്ചിയിലെ ആസ്റ്റർ മെഡ്സിറ്റി, മഹാരാഷ്ട്രയിലും ഹരിയാനയിലുമെല്ലാം ഗ്രൂപ്പിന് കീഴിൽ ആശുപത്രി, ഡിഎം വയനാട് മെഡിക്കൽ കോളേജ് എന്നിങ്ങനെ ആരോഗ്യ മേഖലയുമായി ബന്ധപ്പെട്ട നൂറിലേറെ സ്ഥാപനങ്ങളാണ് ഇപ്പോൾ പ്രവർത്തിക്കുന്നത്. കൂടാതെ ക്രെഡെൻസ് സ്കൂൾ എന്ന പേരിൽ ഒരു വിദ്യാഭ്യാസസ്ഥാപനവും ദുബായിൽ പ്രവർത്തിക്കുന്നുണ്ട്. ഡി.എം ഹെൽത്ത്കെയറിന് കീഴിൽ ഇപ്പോൾ വിവിധ തസ്തികകളിലും സ്ഥലങ്ങളിലായി പതിനയ്യായിരത്തിലേറെ പേർ തൊഴിലെടുക്കുന്നുണ്ട്. വിവിധ രാജ്യങ്ങളിൽ നിന്നുള്ള ആയിരത്തിലേറെ അന്തർദേശീയ നിലവരത്തിലുള്ള പല സ്പെഷ്യാലിറ്റിയിലുള്ള ഡോക്ടർമാർ ഒരോ വർഷവും എൺപതുലക്ഷത്തിലേറെ രോഗികളെയാണ് പരിശോധിക്കുന്നത്. ഇപ്പോൾ ഫിലിപ്പീൻസ്, ജോർദാൻ, ബഹറിൻ എന്നിവിടങ്ങളിലും പുതിയ സംരംഭങ്ങൾക്ക് തുടക്കം കുറിച്ചു.
സേവനങ്ങൾ
ഡി എം ഫൗണ്ടേഷൻ എന്ന പേരിൽ ഒരു സ്ഥാപനം ഗ്രാമപ്രദേശങ്ങളിൽ അദ്ദേഹം തുടക്കമിട്ട കമ്യൂണിറ്റി ഡയാലിസിസ് സെന്ററുകൾ കുറഞ്ഞ ചെലവിൽ ഡയാലിസിസ് നടത്തുന്നതിന് നിർധന വൃക്കരോഗികൾക്ക് ഏറെ ആശ്വാസമായിട്ടുണ്ട്. യു.എ.ഇയിലെ ആസ്തറ്റിക് എന്ന പേരിലുള്ള ക്ലിനിക്കുകൾ കുറഞ്ഞചിലവിൽ ചികിൽസാസഹായം നൽകുന്നുണ്ട്. ഇറാഖിലെ സംഘർഷബാധിത പ്രദേശത്തുനിന്നും അടിയന്തര സാഹചര്യത്തിൽ ജോലി ഉപേക്ഷിച്ച് നാട്ടിലേക്ക് വരേണ്ടിവന്ന മലയാളി നഴ്‌സുമാർക്ക് ആസ്റ്റർ ഡിഎം ഹെൽത്ത് കെയർ ചെയർമാനും നോർക്ക ഡയറക്ടറുമായ ഡോ.ആസാദ് മൂപ്പൻ ജോലിയും 25,000 രൂപ വീതവും നൽകി. 'ഹീലിങ്ങ് ടച്ച്' എന്ന പദ്ധതിയുടെ ഭാഗമായി നിർദ്ധനരായ കുഞ്ഞുങ്ങൾക്ക് സൗജന്യ ഹൃദയശസ്ത്രക്രിയ നിർവ്വഹിച്ച് കൊടുക്കുന്നുണ്ട്.
അംഗീകാരങ്ങൾ
കൂടാതെ അദ്ദേഹത്തിന്റെ സ്ഥാപനങ്ങൾക്ക് പല അംഗീകാരങ്ങളും ലഭിച്ചിട്ടുണ്ട്.
അവലംബങ്ങൾ
വർഗ്ഗം:1953-ൽ ജനിച്ചവർ വർഗ്ഗം:ഏപ്രിൽ 15-ന് ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ വ്യവസായികൾ
ഉത്തർപ്രദേശ് യൂണിവേഴ്സിറ്റി ഓഫ് മെഡിക്കൽ സയൻസസ്
ഉത്തർപ്രദേശിലെ ഇറ്റാവ ജില്ലയിലെ സൈഫായിൽ സ്ഥിതിചെയ്യുന്ന ഒരു മെഡിക്കൽ സ്കൂളും മെഡിക്കൽ റിസർച്ച് പബ്ലിക് യൂണിവേഴ്സിറ്റിയുമാണ് ഉത്തർപ്രദേശ് യൂണിവേഴ്സിറ്റി ഓഫ് മെഡിക്കൽ സയൻസസ്. മുമ്പ് '''യു.പി. റൂറൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച്''' എന്നുമറിയപ്പെട്ടിരുന്നു. ഉത്തർപ്രദേശ് സർക്കാർ 2016 ലെ ആക്റ്റ് 15 പ്രകാരം യുപി റൂറൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച് (2005 ൽ സ്ഥാപിച്ചത്) നവീകരിച്ചതിന് ശേഷമാണ് ഇത് നിലവിൽ വന്നത്. 2016 ഒക്ടോബർ വരെ ഒരു ഡോ. ബി. സി. റോയ് അവാർഡ് ജേതാവും രണ്ട് യഷ് ഭാരതി അവാർഡ് ജേതാക്കളും ഇൻസ്റ്റിറ്റ്യൂട്ട് / യൂണിവേഴ്സിറ്റിയുമായി ഫാക്കൽറ്റി അല്ലെങ്കിൽ സ്റ്റാഫ് ആയിട്ടുണ്ട്.
ചരിത്രം
2005 ൽ കാൺപൂരിലെ ഛത്രപതി ഷാഹു ജി മഹാരാജ് യൂണിവേഴ്‌സിറ്റിയുമായി അഫിലിയേറ്റ് ചെയ്തിട്ടുള്ള യു.പി. റൂറൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച് ഉത്തർപ്രദേശിലെ ജില്ലാ ഇറ്റാവയിലെ സൈഫായ് ഗ്രാമത്തിലാണ് സ്ഥാപിതമായത്. 2005 ഡിസംബർ 15 ന്‌ വിജ്ഞാപനം ചെയ്‌ത യു‌പി‌ആർ‌എം‌എസ് & ആർ, സൈഫായ്, ആക്റ്റ് 2005 ആണ് ഇത് സ്ഥാപിച്ചത്. M.B.B.S. കോഴ്‌സ് 2006 ൽ ആരംഭിച്ചു. പിന്നീട് M.D., M.S. എം.ഡി.എസ്. കോഴ്‌സുകൾ ആരംഭിച്ചു. പാരാമെഡിക്കൽ, നഴ്സിംഗ് കോളേജുകൾ 2012 ലും ഫാർമസി കോളേജ് 2015 ലും ആരംഭിച്ചു.
നിലവിലുള്ള റൂറൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആന്റ് റിസർച്ചിനെ നവീകരിച്ചുകൊണ്ട് ഉത്തർപ്രദേശ് സർക്കാർ 2015 ഫെബ്രുവരിയിൽ ഇറ്റാവയിലെ സൈഫായിയിൽ മെഡിക്കൽ സയൻസസ് സർവകലാശാല ആരംഭിക്കുന്ന പ്രക്രിയ ആരംഭിച്ചു. 2015 ഫെബ്രുവരി 4 ന് സംസ്ഥാന നിയമസഭ "ഉത്തർപ്രദേശ് മെഡിക്കൽ സയൻസസ് സർവ്വകലാശാല, സൈഫായ്, ഇറ്റാവ ബിൽ -2015" എന്ന ബിൽ പാസാക്കി. 2 മെയ് 2016 ന് ബിൽ അംഗീകരിക്കപ്പെടുകയും 2016 ജൂൺ 5 ന് അത് ഒരു സർവ്വകലാശാലയായി മാറുകയും ചെയ്തു.
പുറംകണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ
യക്ഷിക്കഥ
യക്ഷിക്കഥ എന്നു വിവക്ഷിക്കുന്ന കഥകൾ പാശ്ചാത്യരാജ്യങ്ങളിലെ നാടോടി പാരമ്പര്യവുമായി ബന്ധപ്പെട്ട കുള്ളന്മാർ, ഭീമാകാരന്മാർ, മെല്വുകൾ, യക്ഷികൾ, മന്ത്രവാദിനികൾ, ഗോബ്ലിനുകൾ, മൽസ്യകന്യകകൾ, തുടങ്ങിയ സാങ്കല്പിക കഥാപാത്രങ്ങളുമായി ബന്ധപ്പെട്ട കഥകളാണ്. മാന്ത്രിക പരിവേഷം ഇവയ്ക്കുണ്ട്. മനുഷ്യസാധ്യമല്ലാത്ത കാര്യങ്ങൾ ചെയ്യാൻ ഇവർ പ്രാപ്തരത്രെ. യക്ഷിക്കഥകൾ ഐതിഹ്യങ്ങളിൽ നിന്നും വ്യത്യസ്തമാണ്. (ഐതിഹ്യങ്ങളിൽ സംഭവങ്ങൾ നേരായി വിവരിക്കുന്നു.) ഒരു യക്ഷിക്കഥപൊലെ എന്നു ഇംഗ്ലിഷ് ഉൾപ്പെടെയുള്ള ഭാഷകളിൽ ശൈലിയുമുണ്ട്. വിശ്വസിക്കത്തക്കതല്ല ഇത്തരം കഥകൾ എന്നു കേൾവിക്കാർക്കു അറിയാമെങ്കിലും ഭാവനയുണർത്തുന്നവയായതിനാൽ മനുഷ്യർ ഇവ ഇഷ്ടപ്പെടുന്നു. യക്ഷിക്കഥകൾക്ക് ഐതിഹ്യങ്ങളുടേതുപോലെയോ ഇതിഹാസങ്ങൾ പോലെയോ യഥാർഥ സ്ഥലവുമായോ ജീവിച്ചിരുന്നവരുമായോ സംഭവങ്ങളുമായോ മതവുമായോ ബന്ധമുണ്ടാവണമെന്നില്ല; അവ പലപ്പോഴും തുടങ്ങുന്നത്, യധാർഥ സമയം കാണിക്കാതെ ഒരിക്കൽ ഒരിടത്ത് എന്നൊക്കെയാകും. യക്ഷിക്കഥകൾ വാമൊഴിയായും വരമൊഴിയായും കാണാൻ കഴിയും. യക്ഷിക്കഥകളുടെ ചരിത്രം തിരയാൻ പ്രയാസമാണ്, എഴുതിയവ മാത്രമേ നിലനിൽക്കുന്നുള്ളൂ എന്നതാണൂ കാരണം. പക്ഷെ, വരമൊഴിയായി ലഭിച്ച തെളിവുകൾ വച്ച്, ഇവയ്ക്കു ആയിരക്കണക്ക് വർഷം പഴക്കമുണ്ടെന്ന് അനുമാനിക്കാം. അന്നു ഈ പേർ ഇത്തരം കഥകൾക്കു ലഭിച്ചിരുന്നില്ല. യക്ഷിക്കഥ എന്ന പേർ ആദ്യം പ്രയോഗിച്ചത് 17ആം നൂറ്റാണ്ടിന്റെ അവസാന പാദത്തിൽ മദാം ദ ഉൾനോയ് ആയിരുന്നു. ലോകത്തിലിന്നു നിലനിൽക്കുന്ന യക്ഷിക്കഥകൾ ലോകത്തെ വിവിധ ബഹുസംസ്കാരങ്ങളിൽ നിലനിന്ന നൂറ്റാണ്ടുകൾ പഴക്കമുള്ള കഥകൾക്കു പരിണാമം സംഭവിച്ചതാണ്. ഈ കഥകൾക്ക് ഇന്നും മാറ്റം സംഭവിച്ചുവരുന്നു. വളരെ പഴക്കമുള്ള യക്ഷിക്കഥകൾ പ്രായപൂർത്തിയായവരേയും കുട്ടികളേയും ഒരുപോലെ ലക്ഷ്യം വച്ചുള്ളതായിരുന്നു. ഗ്രിം സഹോദരന്മാരും മറ്റും തങ്ങളുടെ യക്ഷിക്കഥാസമാഹാരത്തിൽ കുട്ടികളെ അഭിസംബോധനചെയ്തിരിക്കുന്നു. കാലാന്തരത്തിലാണ് കുട്ടികൾക്കായിമാത്രം ഇത്തരം കഥകൾ എഴുതപ്പെട്ടത്. നാടോടിവിജ്ഞാനീയർ യക്ഷിക്കഥകളെ പല തരത്തിൽ തരംതിരിച്ചിരിക്കുന്നു. വ്ലാഡിമിർ പ്രൊപ്പ്, ആർണി തോമ്പ്സൺ എന്നിവരുടെ വർഗ്ഗീകരണം ശ്രദ്ധേയമാണ്.
സാങ്കേതിക സംജ്ഞ
ചില നാടോടിവിജ്ഞാനീയർ യക്ഷിക്കഥകൾക്കു പകരം ജർമ്മൻ പദമായ Märchen എന്നുപയോഗിച്ചുവരുന്നു. ഇതിന്റെ അർഥം അത്ഭുതകഥകൾ എന്ന് പറയാം.
ചരിത്രം
വായ്മൊഴിയായാണ് ഇത്തരം കഥകൾ ആദ്യകാലത്ത് പ്രചരിച്ചത്. തുടർന്ന് എഴുതിസൂക്ഷിക്കപ്പെട്ടു. തലമുറ തലമുറകളായി പകർന്നു കിട്ടിയവയാനീ കഥകൾ. ആയതിനാൽ ഇവയുടെ ഉൽഭവത്തെപ്പറ്റിയുള്ള ചരിത്രം സ്പഷ്ടമല്ല. ബി സി ഇ 3ആം നൂറ്റാണ്ടിലെ പഞ്ചതന്ത്രം ഇത്തരത്തിലൊന്നാണ്. അറേബ്യൻ ആയിരത്തൊന്നു രാവുകൾ, വിക്രമാദിത്യനും വേതാളവും തുടങ്ങിയ ഇന്ത്യൻ കധകളും ഈ വിഭാഗത്തിൽ പെടുന്നു. പ്രാചീന ഗ്രീസിലെ ഈസോപ്പ് കഥകളും (6 ആം നൂറ്റാണ്ട്) ഇത്തരത്തിലുള്ളതാണെന്നു പറയാം. ജാക്ക് സൈപ്സ് തന്റെ When Dreams Came True എന്ന ഗ്രന്ഥത്തിൽ ഇങ്ങനെ പറയുന്നു: "ചോസറിന്റെ ദ കാന്റർബറി ടൈൽസ്, എഡ്മണ്ട് സ്പെൻസറിന്റെ ദ ഫെയറി ക്വീൻ വില്ല്യം ഷേക്സ്പിയറിന്റെ കിങ് ലിയർ മുതലായവയിൽ യക്ഷിക്കഥയുടെ നിരവധി അംശങ്ങൽ കണ്ടെത്താൻ കഴിയും...". ഇത്തരത്തിലനെകം ഉദാഹരണങ്ങൾ അദ്ദേഹം കണ്ടെത്തിയിട്ടുണ്ട്.
സമകാലീന കഥകൾ
സിനിമകൾ
പ്രതിപാദ്യ വിഷയങ്ങൾ
രൂപവിജ്ഞാനീയം
പുറംകണ്ണികൾ
വർഗ്ഗം:യക്ഷിക്കഥകൾ വർഗ്ഗം:ഭാവനാ സൃഷ്ടികൾ
വിളക്കേന്തിയ വനിത
പ്രതീക്ഷയുടെ തിളക്കം എന്ന് അർത്ഥം വരുന്ന "വുമൺ വിത്ത് ദി ലാമ്പ്" വിഖ്യാതചിത്രകാരൻ എസ്.എൽ. ഹൽദാങ്കറുടെ ഏറ്റവും പ്രശസ്തമായ സൃഷ്ടിയാണ്. മകൾ ഗീതയെ മോഡലാക്കി 1945-46 കാലഘട്ടത്തിലാണ് അദ്ദേഹം ഇതുവരച്ചത്. ദീപാവലി ആഘോഷകാലത്ത് നിലവിളക്ക് കത്തിച്ച് പുറത്തേക്ക് വരുന്ന ഗീതയെ ഹൽദാങ്കർ കാണുകയും ആ രൂപം പകർത്താൻ പോസുചെയ്യാൻ ആവശ്യപ്പെടുകയുമായിരുന്നു. മൂന്നുദിവസംകൊണ്ടാണ് ചിത്രം പൂർത്തിയാക്കിയത്.
ഈ ചിത്രം മൈസൂറിലെ ജഗൻമോഹൻ പാലസിലെ ശ്രീ ജയചാമരാജേന്ദ്ര ആർട്ട് ഗ്യാലറിയിൽ സൂക്ഷിക്കുന്നു. കൈപ്പത്തികൊണ്ട് വിളക്കിലെ തിരികൾ മറച്ചുപിടിച്ചുകൊണ്ട് പ്രവേശിക്കുന്ന യുവതിയുടെ മുഖത്തും ശരീരത്തിലും വെളിച്ചത്തിന്റെ വിന്യാസം അതിമനോഹരമായി പകർത്തിയെന്നതാണ് ചിത്രത്തിന്റെ ആകർഷണം. സ്ത്രീ ലളിതവും പരമ്പരാഗതവുമായ ഇന്ത്യൻ സാരിയിലാണ് ചിത്രീകരിച്ചിരിക്കുന്നത്. പശ്ചാത്തലത്തിൽ നിഴലും സമ്മേളിക്കുന്നു. ഏഴ് ദശാബ്ദം മുമ്പ് വരച്ച ചിത്രം ഇപ്പോൾ മൈസൂരു കൊട്ടാരത്തിലെ ആർട്ട് ഗാലറിയിലാണ് സൂക്ഷിച്ചിരിക്കുന്നത്. പലരും ആവശ്യപ്പെട്ടിട്ടും മകളുടെ ചിത്രമായതിനാൽ ഈ ചിത്രം ഹൽദാങ്കർ വിൽക്കാൻ കൂട്ടാക്കിയിരുന്നില്ല. എന്നാൽ മൈസൂരു മഹാരാജാവ് ഈ ചിത്രത്തിൽ ആകൃഷ്ടനായതോടെ ഹൽദാങ്കർക്ക് വിൽക്കാതെ തരമില്ലെന്നായി. 300 രൂപയ്ക്കാണ് അദ്ദേഹം ഈ ചിത്രം കൊടുത്തത്. അങ്ങനെയാണ് ചിത്രം മൈസൂർ കൊട്ടാരത്തിൽ എത്തുന്നത്. ഈ ഗാലറിയിലെ ഏറ്റവും മൂല്യമുള്ള ചിത്രമാണിതെന്ന് കലാനിരൂപകർ അഭിപ്രായപ്പെടുന്നു.
Citations
വർഗ്ഗം:ഇന്ത്യൻ പെയിന്റിംഗുകൾ
ടി.പി 51
അരുകൊല ചെയ്യപ്പെട്ട രാഷ്ട്രീയ നേതാവ് ടി.പി ചന്ദ്രശേഖരന്റെ ജീവിതവും കൊലപാതകവും ആസ്പദമാക്കി സുരാസ് വിഷ്വൽ മീഡിയുടെ ബാനറിൽ നവാഗതനായ മൊയ്തു താഴത്ത് രചനയും സംവിധാനവും നിർവഹിച്ച ചലച്ചിത്രമാണ് ടി.പി 51. 51 എന്നത് കൊല്ലപ്പെടുമ്പോൾ ശരീരത്തിലേറ്റ വെട്ടുകളുടെ എണ്ണത്തെ സൂചിപ്പിക്കുന്നു. ടി.പിയുടെ കർമമണ്ഡലങ്ങളായിരുന്ന ഒഞ്ചിയം, ഏറാമല, ഓർക്കാട്ടേരി, വടകര എന്നിവിടങ്ങളിലും തൊടുപുഴയിലുമായാണു ഇത് ചിത്രീകരിച്ചത്. പ്രധാനകഥാപാത്രത്തെ അവതരിപ്പിച്ചിരിക്കുന്നത് ടി.പിയുടെ രൂപസാദൃശ്യമുള്ള രമേഷ് വടകരയാണ്. നടി ദേവി അജിത്ത് ഭാര്യ രമയായി വേഷമിടുന്നു. റിയാസ്ഖാൻ, ഭീമൻ രഘു, ശിവജി ഗുരുവായൂർ എന്നിവരും ഈ ചിത്രത്തിന്റെ ഭാഗമാകുന്നുണ്ട്.
അവലംബം
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
ഇറ്റവോൺ ക്ലാസ്
കഥാസംഗ്രഹം
തന്റെ പിതാവിനെ കൊലപ്പെടുത്തിയ ഒരു അപകടത്തെത്തുടർന്ന്, ജങ്ഗാ ഗ്രൂപ്പിന്റെ സ്ഥാപകനായ ജാങ് ദേ-ഹീയുടെ മകൻ ജാങ് ഗ്യൂൻ-വോണിനെ കൊല്ലാൻ പാർക്ക് സെ-റോ-യി ശ്രമിച്ചു. അവൻ ജയിലിൽ അടയ്ക്കപ്പെട്ടു, അവൻ സ്നേഹിച്ച ഓ സൂ-ആഹ് എന്ന സ്ത്രീക്ക് ജംഗ് ദേ-ഹീ ഒരു യൂണിവേഴ്സിറ്റി സ്കോളർഷിപ്പ് വാഗ്ദാനം ചെയ്തു, പിന്നീട് ജംഗ ഗ്രൂപ്പിന്റെ സ്ട്രാറ്റജിക് പ്ലാനിംഗ് ഹെഡായി.
ജയിലിൽ നിന്ന് മോചിതനായ ശേഷം, പാർക്ക് സെ-റോ-യി ഇറ്റാവോണിൽ ഡാൻബാം തുറക്കുന്നു. അവൻ വിജയിക്കാൻ ആഗ്രഹിക്കുന്നു, ജംഗ ഗ്രൂപ്പിനോട് പ്രതികാരം ചെയ്യാൻ ശ്രമിക്കുന്നു. എന്നിരുന്നാലും, തന്റെ ബിസിനസ്സ് നിയന്ത്രിക്കുന്നതിൽ അദ്ദേഹം അത്ര മിടുക്കനല്ല. തുടർന്ന് അദ്ദേഹം ജോ യി-സിയോയെ കണ്ടുമുട്ടുന്നു.
കസ്‍ബ സ്റ്റേഷൻ, കൊല്ലം
ലഘുചിത്രം|കസ്‍ബ പോലീസ് സ്റ്റേഷൻ, കൊല്ലം. ഇപ്പോൾ താലൂക്ക് ഓഫീസ് പ്രവർത്തിക്കുന്നു കൊല്ലം കെ.എസ്.ആർ.ടി.സി. ബസ് സ്റ്റാൻഡിനടുത്തു കുറ്റവാളികളെ പാർപ്പിച്ചിരുന്ന ജയിലായിരുന്നു കസ്‍ബ ജയിൽ. ജയിൽ മറ്റൊരു വളപ്പിലേക്ക് മാറ്റിയതോടെ ഈ സ്ഥലത്ത് കൊല്ലം താലൂക്ക് ഓഫീസ്, കൊല്ലം ഈസ്റ്റ്, വെസ്റ്റ് വില്ലേജ് ഓഫീസുകൾ, എംപ്ലോയ്മെന്റ് എക്സ്ചേഞ്ച്, പോസ്റ്റ് ഓഫീസ് എന്നിവ പ്രവർത്തിക്കുന്നു.
ചരിത്രം
സ്വാതന്ത്ര്യ സമര കാലത്ത് അഞ്ചൽ പെട്ടിയിൽ ആസിഡ് ഒഴിച്ച കുറ്റത്തിന് വൈക്കം മുഹമ്മദ് ബഷീർ ഇവിടെ തടവിൽ കഴിഞ്ഞിരുന്നു. തടവിൽ കഴിയുന്ന കാലത്ത് ബഷീർ നട്ട ആര്യ വേപ്പ് ഇന്നുമുണ്ട്. ലോക്കപ്പിൽ കഴിയുമ്പോൾ കത്തുകൾ പോസ്റ്റ് ചെയ്യാൻ മഞ്ജുഷ വിദ്യാധരനെയാണ് ബഷീർ ചുമതലപ്പെടുത്തിയിരുന്നത്. ഈ കത്തുകൾ നേരും നുണയും എന്ന പേരിൽ സഖാവ് എന്നറിയപ്പെട്ടിരുന്ന വിദ്യാധരൻ പ്രസിദ്ധപ്പെടുത്തി. മങ്ങാട് ക്ഷേത്രമുറ്റത്ത് വിലക്കു ലംഘിച്ചു പൊതു യോഗം ചേർന്നതിന് അറസ്റ്റിലായ സി. കേശവൻ, പരവൂർ ടി.കെ. നാരായണ പിള്ള, എൻ. ശ്രീകണ്ഠൻ നായർ, ടി.എം. വർഗീസ് തുടങ്ങിയവരും ബഷീറിനൊപ്പം ജയിലിലുണ്ടായിരുന്നു.
ഉത്തരവാദ പ്രക്ഷോഭത്തിന് പിന്തുണ പ്രഖ്യാപിച്ച്‌ തിരുവിതാംകൂറിലേക്ക് വന്ന മധുര സ്വദേശിയായ ജാഥാ ക്യാപ്ടൻ ശിവരാജപാണ്ഡ്യനെ പൊലീസുകാർ ഇവിടെ വച്ചാണ് തല്ലിച്ചതച്ചു കൊന്നത്.
അവലംബം
വർഗ്ഗം:കൊല്ലം ജില്ലയുടെ ചരിത്രം വർഗ്ഗം:ജയിലുകൾ വർഗ്ഗം:പോലീസ് സ്റ്റേഷനുകൾ
പലസ്തീൻ ഇസ്‌ലാമിക്ക് ജിഹാദ്
ഇസ്രായേലിൽ നിന്ന് പലസ്തീനിനെ മോചിപ്പിക്കുക എന്ന ലക്‌ഷ്യത്തിനായി പ്രവർത്തിക്കുന്ന ഒരു ഇസ്‌ലാമിക സംഘടനയാണ് പലസ്തീൻ ഇസ്ലാമിക് ജിഹാദ്. പലസ്തീൻ ഇസ്‌ലാമിക് ജിഹാദ് മുന്നണി എന്നർത്ഥം വരുന്ന ഹർക്കത്ത് അൽ ജിഹാദ് അൽ ഇസ്ലാമി ഫീ ഫലസ്തീൻ (Arabic: حركة الجهاد الإسلامي في فلسطين‎, Harakat al-Jihād al-Islāmi fi Filastīn) എന്നതാണ് ഈ സംഘടനയുടെ പൂർണ്ണ രൂപം. ഇസ്രയേലികൾക്കെതിരായ സൈനിക നടപടിയായാണ് ജിഹാദിനെ ഈ സംഘം നിർവചിക്കുന്നത്. ഇസ്രയേലിന്റെ അധിനിവേശത്തിൽ നിന്നും പലസ്തീൻ രാജ്യം മോചിപ്പിച്ചു 1948 മുൻപുണ്ടായിരുന്നത് പോലെ സ്വതന്ത്ര രാജ്യമാക്കുക എന്നതാണ് ഈ സംഘടനയുടെ പ്രഖ്യാപിത ലക്ഷ്യം. ഇതേ ലക്ഷ്യത്തിനായി പ്രവർത്തിക്കുന്ന ഹമാസ് കഴിഞ്ഞാൽ ഏറ്റവും സ്വാധീനമുള്ള സംഘടന കൂടിയാണിത്. ഇസ്രായേലിന്റെ സഖ്യരാജ്യങ്ങളായ അമേരിക്കയും യൂറോപ്യൻ രാജ്യങ്ങളും ഉൾപ്പെടെ പല രാജ്യങ്ങളും അതുകൊണ്ട് ഈ സംഘടനയെ ഭീകരരുടെ പട്ടികയിൽപ്പെടുത്തിയിരിക്കുന്നു. സംഘടനയുടെ സായുധ വിഭാഗമായ അൽ-കുദ്സ് ബ്രിഗേഡുകൾ ഇസ്രായേലിനെതിരെ ചാവേർ ബോംബാക്രമണം ഉൾപ്പെടെ നിരവധി ആക്രമണങ്ങളിൽ പങ്കാളികളാണെന്ന് അവകാശപ്പെട്ടിട്ടുണ്ട്.
പിൻതൂരാസ് നദി
അർജന്റ്റീനയിലെ പാറ്റഗോണിയയിലൂടെ ഒഴുകുന്ന ഒരു നദിയാണ് പിൻതൂരാസ് നദി അഥവ റിയൊ പിൻതൂരാസ് (ഇംഗ്ലീഷ്: Pinturas River). ക്യൂവ ദെ ലാ മനോ എന്ന ചരിത്രകേന്ദ്രം സ്ഥിതിചെയ്യുന്നത് ഈ നദിയുടെ സമീപത്താണ്  പിൻതൂരാസ ഗിരികന്ദരത്തിലൂടെയാണ് ഈ നദി ഒഴുകുന്നത്.
സമൂഹമാദ്ധ്യമങ്ങൾ
ആധികാരികത
ജനങ്ങൾക്ക് വിവരങ്ങൾ നിർമ്മിക്കാനും പങ്കുവയ്ക്കാനും കൈമാറാനും ആശയങ്ങളും ജോലിസാധ്യതകളും പങ്കുവയ്ക്കാനും ചിത്രങ്ങൾ വിഡിയോകൾ എന്നിവയും കൈമാറാനും പങ്കുവയ്ക്കാനും വിവരസാങ്കേതികതാവിദ്യ ഉപയോഗിച്ചുകൊണ്ടുള്ള മാർഗങ്ങളിലൂടെ ഉപയുക്തമാക്കുന്ന പരിപാടികളെ പൊതുവേ സമൂഹമാദ്ധ്യമങ്ങൾ അഥവാ സോഷ്യൽ മീഡിയ (Social media) എന്നു പറയുന്നു. ആൾക്കാർ ഉണ്ടാക്കുന്ന വിവരങ്ങൾ ഇന്റർനെറ്റ് മുഖേനയാണ് കൈമാറ്റം നടത്തുക.
പുറത്തേക്കുള്ള കണ്ണികൾ
വർഗ്ഗം:ഇന്റർനെറ്റ് - അപൂർണ്ണലേഖനങ്ങൾ
ജോസ്കുട്ടി പനയ്ക്കൽ
ഫോട്ടോഗ്രാഫി
സ്കൂൾ കാലഘട്ടം മുതൽ ചെറിയ ഓട്ടോ ഫോക്കസ് ഫിലിം ക്യാമറയിൽ ചിത്രങ്ങളെടുക്കുന്ന ജോസ്കുട്ടി കോളേജിലെത്തിയതോടെ അവിടത്തെ പരിപാടികളുടെ ഔദ്യോഗിക ഫോട്ടോഗ്രാഫറായി മാറി. നാട്ടിൽത്തന്നെയുള്ള ബെന്നി എന്ന സ്റ്റുഡിയോ ഫോട്ടോഗ്രാഫറിൽനിന്നാണ് തുടക്കത്തിൽ എസ്എൽആർ ക്യാമറയിലേക്കു ചേക്കേറിയത്. തുടർന്ന് മാതൃഭൂമി, മാധ്യമം, കേരള കൗമുദി, ചന്ദ്രിക, ദേശാഭിമാനി എന്നിവയ്‌ക്കെല്ലാം ചിത്രം കരാറടിസ്ഥാനത്തിൽ എടുത്ത് നൽകുന്ന തൊടുപുഴയിലെ ഫോട്ടോഗ്രാഫറായിത്തീർന്നു. അക്കാലത്തെ കേരളത്തിലെ പ്രശസ്ത പത്ര ഫോട്ടോഗ്രാഫർ  വിക്ടർ ജോർജിന്റെ ചിത്രങ്ങൾ ജോസ്കുട്ടിയെ സ്വാധീനിച്ചു. 2001ലാണ് മലയാള മനോരമയിൽ സ്റ്റാഫ് ഫോട്ടോഗ്രാഫറായി ജോലി ലഭിക്കുന്നത്. മനോരമയുടെ കോട്ടയം, കണ്ണൂർ, കൊല്ലം, തൃശൂർ, മുംബൈ, കൊച്ചി പതിപ്പുകളിൽ ജോലി ചെയ്തു.
ഔദ്യോഗിക ജീവിതം
ട്രെയിനി ഫോട്ടോഗ്രാഫറിൽ നിന്നു സീനിയറും ചീഫും പിക്ചർ എഡിറ്ററുമായി ഔദ്യോഗിക സ്ഥാനങ്ങളിൽ മാറ്റം വന്നതിനു പുറമെ കേരള പത്രപ്രവർത്തക യൂണിയൻ (കെയുഡബ്ല്യൂജെ ) തൃശൂർ ജില്ലാ ഘടകം ജോയിന്റ് സെക്രട്ടറി, സംസ്ഥാന നിർവാഹകസമിതി അംഗം എന്നീ നിലകളിൽ പ്രവർത്തിച്ചു. കേരള മീഡിയ അക്കാദമി, കോട്ടയം പ്രസ്ക്ലബ്, തിരുവനന്തപുരം പ്രസ്ക്ലബ് എന്നിവയ്ക്കു പുറമെ വിവിധ കോളേജുകളിലും ഫോട്ടോ ജേണലിസം അതിഥി അധ്യാപകനായും സെഷനുകൾ നയിക്കാനും പ്രവർത്തിച്ചു.
വ്യക്തി ജീവിതം
2007ൽ വിവാഹിതനായ ജോസ്കുട്ടിയുടെ ഭാര്യ ഡോ. സിന്ധു ജോർജ് അങ്കമാലി മൂക്കന്നൂർ ഫെഡറൽ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജി കോളജിലെ അസിസ്റ്റന്റ് പ്രഫസറാണ്. ഇനിക, എഡ്രിക് എന്നിവർ മക്കളാണ്.
രചന
2014ൽ കറന്റ് ബുക്സ് ജോസ്കുട്ടി എഴുതിയ ‘കാണാപ്പുറം’ എന്ന പുസ്തകം പ്രസിദ്ധീകരിച്ചു. ഒട്ടേറെക്കാലം കാണാപ്പുറം എന്ന പേരിൽ ബ്ലോഗ് രചനയിൽ വ്യാപരിച്ചിരുന്നു. ഇതേ പേര് തന്നെയാണ് അദ്ദേഹമെഴുതിയ പുസ്തകത്തിനുമുള്ളത്.
പുരസ്കാരങ്ങൾ
വാർത്താ ചിത്രങ്ങളുടെ ഇലക്ട്രോണിക് രീതിയിലെ ക്രമപ്പെടുത്തലിനു ലിംകാ ബുക് ഓഫ് റെക്കോർഡ്സ്, യുണീക് ബുക് ഓഫ് വേൾഡ് റെക്കോർഡ്സ് എന്നിവയിൽ ജോസ്കുട്ടിയുടെ പേര് ചേർത്തിട്ടുണ്ട്. നാല് രാജ്യാന്തര പുരസ്കാരങ്ങൾ ഉൾപ്പടെ നാൽപതിലേറെ ഫോട്ടോഗ്രാഫി പുരസ്കാരങ്ങൾക്ക് അർഹനായിട്ടുണ്ട്.
അവലംബം
ജോസ്കുട്ടി എഴുതിയ കാണാപ്പുറം പുസ്തകം. പുസ്തക പ്രകാശനം
ജീവിത രേഖ കടപ്പാട്
2018ലെ കേരള പ്രളയത്തിലെ ചിത്രാനുഭവങ്ങൾ
കുവൈറ്റ് പ്രസ്ക്ലബ് പുരസ്കാരം
കേരള സർക്കാർ സ്പോർട്സ് കൗൺസിൽ ജിവി രാജാ പുരസ്കാരം
അളന്നു കുറിച്ച് 45 ഇഞ്ച് നീളത്തിൽ കുഴിമാടം..
കേരള വിഷൻ ഇന്റർവ്യൂ വീഡിയോ
ജോസ്കുട്ടിയുടെ പഴയ രചനകൾ
ഹ്യുമൻ റൈറ്റ്സ് പുരസ്കാരം.
ലീലാ മേനോൻ മാധ്യമ പുരസ്കാരം
Limca book of records news in THE HINDU 2011
Unique world records 2012
Unique times Best Photographer
വിടനൽകൂ കൂട്ടുകാരീ
കേരള പത്രപ്രവർത്തക യൂണിയൻ ഭാരവാഹികൾ
കേരള മീഡിയ അക്കാദമി
ഡാനിഷ് സിദ്ദീഖി അനുസ്മരണം
ഫോട്ടോഗ്രാഫി മത്സരം
പോർട്ട് ഫോളിയോ 2016
ലിഫ്ട് നൽകി ചെറു ആശ്വാസം നേടാം
നാഗവീണ
ഒരു സംഗീതോപകരണമാണ് നാഗവീണ.പുള്ളുവൻപാട്ടുമായി ബന്ധപ്പെട്ടാണ് ഈ ഉപകരണം വായിക്കുന്നത്.
സിഗ്നെ ബ്രൺസ്റ്റ്രോം
സ്വീഡിഷ് ശാസ്ത്രജ്ഞയും, അധ്യാപികയുമാണ് സിഗ്നെ ബ്രൺസ്റ്റ്രോം. പക്ഷാഘാതം ബാധിച്ച വ്യക്തികളുടെ കൈകാലുകളുടെ പുനഃപ്രവർത്തനക്ഷമതയെ സംബന്ധിച്ച 'ബ്രൺസ്ട്രോം അപ്രോച്ച്' ഇദ്ദേഹത്തിന്റെ പ്രധാന കണ്ടുപിടിത്തമാണ്.
ജീവിതരേഖ
സിഗ്നെ ബ്രൺസ്റ്റ്രോം 1898 ജനവരി 1 ന് സ്റ്റോക്ക്ഹോമിലെ മിലിട്ടറി കോട്ടയിലാണ് ജനിച്ചത്. പിതാവിന്റെ പേര് ക്യാപ്റ്റൻ എഡ്വിൻ ബ്രൺസ്റ്റ്രോം എന്നും മാതാവിന്റെ പേര് ഹെഡ്വിഗ് എന്നുമായിരുന്നു. പതിനാറാം വയസ്സിൽ ശാസ്ത്രവും, ചരിത്രവും, ഭൂമിശാസ്ത്രവും പഠിക്കാനായി ഉപ്പസാള യൂണിവേഴ്സിറ്റിയിൽ ചേർന്നു. 1917-ൽ പഠനം പൂർത്തിയാക്കി, റോയൽ ഇൻസ്റ്റിറ്റുട്ട് ഓഫ് ജിമ്നാസ്റ്റിക്സിൽ ചേർന്നു. ഈ സ്ഥാപനത്തിൽ നിന്നും സിഗ്നെ വൈദ്യശാസ്ത്ര കായികവിനോദങ്ങൾ പഠിച്ചു. 1919-ൽ 'ജിമ്നാസ്റ്റിക്സ് ഡയരക്ടർ' എന്ന ബഹുമതിയോടുകൂടി സിഗ്നെ ഇവിടെനിന്നും വിദ്യാഭ്യാസം പൂർത്തിയാക്കി. 1920-ൽ സിഗ്നെ സ്വിറ്റ്സർലാന്റിലെ ബെർണിലേക്ക് പോയി, അവിടെ ഫിസിയോതെറപ്പിസ്റ്റായി സേവനമനുഷ്ഠിച്ചു. ഒരു വർഷത്തിനു ശേഷം സ്വിറ്റ്സർലാന്റിലെ ലുസേണിൽ 'ഷുക്യിമ്നാസ്റ്റിക് ഇൻസ്റ്റിറ്റ്യുവെറ്റ്' (രോഗികൾക്കുള്ള ജിമ്നാസ്റ്റിക്സ് സംരംഭം) സ്ഥാപിച്ചു. ജോലി ചെയ്യുന്ന സ്ത്രീകൾക്കുള്ള സായാഹ്ന വ്യായാമപദ്ധതിയും സിഗ്നെ നടത്തിക്കൊണ്ടുപോന്നു. 1927-ൽ ന്യൂ യോർക്കിലേക്ക് പോയ സിഗ്നെ അവിടത്തെ 'സ്പെഷ്യൽ സർജറി' ആശുപത്രിയിൽ എക്സസൈസ് ഫിസിയോതെറപ്പിസ്റ്റായി ജോലിചെയ്തു. 1931-ൽ ബെർണാഡ് കോളേജിൽ തുടർപഠനത്തിനു ചേർന്ന സിഗ്നെ, രസതന്ത്രവും, ഇംഗ്ലിഷും പഠിച്ചു. പിന്നീട് അധ്യാപനത്തിലും, കായിക പഠനത്തിലും ഉന്നതബിരുദവും നേടി. 1934-ൽ, 36 വയസ്സിൽ സിഗ്നെ അമേരിക്കൻ പൗരത്വം കൈവരിച്ചു. 1988-ൽ 91 വയസ്സിൽ സിഗ്നെ മരണമടഞ്ഞു.
ഗവേഷണം
അമേരിക്കയിലെ ഗവേഷണത്തിനിടയിൽ സിഗ്നെ, കാലുകളിലെ പിഴവുള്ള ഭാരോധ്വാഹന രീതിയെക്കുറിച്ച് ആദ്യ ഗവേഷണപ്രബന്ധമെഴുതി. അതിനു ശേഷം, മൂന്ന് പുസ്തകങ്ങളും, നിരവധി പ്രബന്ധങ്ങളുമെഴുതി. പല പ്രധാന നാഡീശാസ്ത്ര ഗവേഷണങ്ങളും സ്വീഡിഷ്, ഇംഗ്ലിഷ് ഭാഷകളിലേക്ക് തർജ്ജമ ചെയ്തു. പക്ഷാഘാതം ബാധിച്ച വ്യക്തികളെ വളരെ സൂക്ഷ്മമായി നിരീക്ഷിച്ച സിഗ്നെ, ഇവരുടെ കൈകാലുകളുടെ ചലനക്ഷമതയെപ്പറ്റി അനവധി പ്രബന്ധങ്ങൾ എഴുതികയും, മനുഷ്യ-ചലനശാസ്ത്രത്തെക്കുറിച്ച് ഒരു പുസ്തകമെഴുതുകയും ചെയ്തു. പിൽക്കാലത്തെ പക്ഷാഘാതത്തിലെ പല പ്രധാന ഗവേഷണങ്ങളും സിഗ്നെയുടെ നിരീക്ഷണങ്ങളെ ആധാരമാക്കിയുള്ളതായിരുന്നു.
അവലംബം
വർഗ്ഗം:ശാസ്ത്രജ്ഞർ വർഗ്ഗം:1898-ൽ ജനിച്ചവർ
ഉമ്മു ശരീഖ്
പ്രവാചകൻ മുഹമ്മദിൻറെ കാലത്ത് ജീവിച്ചിരുന്ന സ്വഹാബി വനിതയായിരുന്നു  ഉമ്മു ശരീഖ്(أم شريك)
ജീവചരിത്രം
ഇസ്ലാം സ്വീകരിച്ചതിൻറെ പേരിൽ ഇത്തരത്തിൽ ധാരാളം പീഡനം ഏറ്റുവാങ്ങിയ സ്വഹാബി വനിതയായിരുന്നു ഉമ്മു ശരീഖ്. മൂന്ന് ദിവസത്തോളം കഠിനമായ വെയിലിൽ ഒരു തുള്ളി വെള്ളംപോലും നൽകാതെ അവരെ ശത്രുക്കൾ പുറത്ത് നിർത്തി ശിക്ഷിച്ചു.
അവലംബം
വർഗ്ഗം:സ്വഹാബി സ്ത്രീകൾ വർഗ്ഗം:മുസ്ലിങ്ങൾക്കെതിരായ പീഡനങ്ങൾ
മുട്ടാർ പുഴ
കേരളത്തിലെ എറണാകുളം ജില്ലയിലൂടെ ഒഴുകുന്ന പെരിയാറിന്റെ പ്രധാന പോഷക നദിയാണ് മുട്ടാർ പുഴ. ഇംഗ്ലീഷ്:Muttar River. ആലുവ, ചൂർണ്ണിക്കര, കളമശ്ശേരി, കടുങ്ങല്ലൂർ, ആലങ്ങാട്, ചേരാനെല്ലൂർ, വരാപ്പുഴ, കൊച്ചി കോർപ്പറേഷന്റെ ചില ഭാഗങ്ങൾ എന്നിവയുടെ പ്രധാന ജലസ്രോതസ്സാണ് ഈ നദി. നദിയുടെ നീളം 12 കിലോമീറ്ററും ശരാശരി വീതി 50 മീറ്ററുമാണ്. അടുത്തുള്ള വ്യവസായശാലകളിൽ നിന്നുള്ള മാലിന്യം നിമിത്തം ഇന്ന് മുട്ടാർ പുഴ മലിനീകരിക്കപ്പെട്ടിരിക്കുന്നു.
സ്ഥാപനങ്ങൾ
മുട്ടാർപുഴയെ ശുദ്ധജലത്തിനായി ആശ്രയിക്കുന്ന സ്ഥാപനങ്ങൾ ബിപിസിഎൽ കൊച്ചിൻ റിഫൈനറി, ഫാക്ട്, അമൃത ആശുപത്രി, ടിസിസി, എച്ച്ഐഎൽ, കിൻഫ്ര, അപ്പോളോ ടയേഴ്സ് എന്നിവയാണ്.
റഫറൻസുകൾ
വർഗ്ഗം:കേരളത്തിലെ നദികൾ വർഗ്ഗം:പെരിയാറിന്റെ പോഷകനദികൾ
ഫേയോഫൈറ്റ
തവിട്ട് നിറമുള്ള, കൂടുതലും കടൽവാസികളായ ബഹുകോശ ആൽഗ(പായൽ) സസ്യങ്ങളാണ് ഫിയോഫൈസിയേ അഥവാ ബ്രൗൺ ആൽഗകൾ (Phaeophyceae or brown algae). ഇവയുടെ കോശങ്ങളിലെ മഞ്ഞ കലർന്ന തവിട്ട് നിറമുള്ള ക്രൊമാറ്റോഫോറുകളാണ് (Chromatophore)ഈ നിറം നൽകുന്നത്. മറ്റ് വർണ്ണകങ്ങളെക്കാൾ ഇതിൽ സാന്തോഫില്ലുകൾ(Xanthophyll) വളരെക്കൂടുതലുണ്ട്. വാസസ്ഥാനങ്ങൾ (Habitats) രൂപപ്പെടുത്തിയും ആഹാരമായി മാറിയും കടൽപരിസരങ്ങളിൽ വലിയ പങ്ക് ഇവ വഹിക്കുന്നു. ഉദാഹരണമായി ലാമിനേറിയേൽസ് (Laminariales) എന്ന ഓർഡറിലുൾപ്പെടുന്ന മാക്രോസിസ്റ്റിസ് (Macrocystis) എന്ന കെൽപ് (kelp അഥവാ treas of seas ) വിഭാഗത്തിലെ ജീവികൾ 60 മീറ്ററോളം നീളം വയ്ക്കുകയും കടലിന്നടിയിൽ വലിയ വനങ്ങൾ രൂപപ്പെടുത്തുകയും ചെയ്യുന്നു. സർഗാസ്സോ കടലിൽ സവിശേഷവാസസ്ഥാനം രൂപപ്പെടുത്തിയിട്ടുള്ള ഉഷ്ണജലസസ്യമായ സർഗ്ഗാസം (Sargassum, or Gulf weed ) മറ്റൊരുദാഹരണമാണ്. വടക്കേ അറ്റ്ലാന്റിക് സമുദ്രത്തെ സർഗാസ്സോ കടൽ എന്നുവിളിക്കുന്നതിന് കാരണം ഇവയാണ്. കെൽപ്പ് ക്ലാസ്സിൽ (Class Kelp) ഉൾപ്പെടുന്ന ആൽഗകളെ മനുഷ്യർ ആഹാരമാക്കുന്നുമുണ്ട്. ഇവയുടെ ശരീരമായ താലസ്സ് ബഹുകോശകവും നേരിട്ട് ദൃശ്യവുമാണ്. ഏറ്റവും കൂടുതൽ ഗവേഷണങ്ങൾക്കുപാത്രമായ ബ്രൗൺ ആൽഗേകളാണ് ആസ്കോഫില്ലം നോഡോസം (Ascophyllum nodosum).
1500- 2000 സ്പീഷീസുകളാണ് ഫിയോഫൈസിയേയിലുള്ളത്. യൂക്കാരിയോട്ടിക് വിഭാഗത്തിലെ ഹെറ്ററോകോണ്ടോഫൈറ്റ (Heterokontophyta) വിഭാഗത്തിലാണ് ഇവ ഉൾപ്പെടുന്നത്. പച്ച കലർന്ന തവിട്ടുനിറവും ബ്രൗൺ പായൽ എന്ന പേരും ലഭിച്ചത് ഇവയിൽ കാണപ്പെടുന്ന ഫ്യൂക്കോസാന്തിൻ (fucoxanthin) എന്ന വർണ്ണകത്തിന്റെ സാന്നിദ്ധ്യമാണ്. ഹെറ്ററോകോണ്ടുകളിൽ വ്യതിരിക്തകലകളാൽ(differentiated tissues) ബഹുകോശകസ്വാഭാവം കൈവന്ന അനന്യപ്രത്യേകതയും ഇവയ്ക്കുണ്ട്. എന്നാൽ ഫ്ലാജല്ലകളുള്ള സ്പോറുകൾ വഴിയും ലിംഗകോശങ്ങൾ (Gametes)വഴിയുമാണ് ഇവ പ്രത്യുൽപ്പാദനം നടത്തുന്നത്. ജനിതക പഠനങ്ങൾ ഇവ മഞ്ഞ- ഹരിത പായലുകളുമായി (Yellow- green algae) ഏറ്റവും അടുത്ത പരിണാമപരമായ ബന്ധം കാണിക്കുന്നതായി തെളിയിക്കുന്നു. ഇതിലെ മിക്ക ജീനസ്സുകളിലും സ്വതന്ത്രജീവികളായ സ്പൈറോഫൈറ്റികവും ഗാമെറ്റോഫൈറ്റികവുമായ തലമുറകളുടെ ഏകാന്തരണമുണ്ട്.
വിതരണം
നാല് ശുദ്ധജല ഫിയോഫൈറ്റുകൾ ഒഴിച്ച് ബാക്കിയുള്ളവയെല്ലാം സമുദ്രജലജീവികളാണ്. സമുദ്രഫിയോഫൈറ്റകൾ പൊതുവേ ശീതജല ആൽഗകളാണ്. ആർട്ടിക്- അന്റാർട്ടിക് സമുദ്രങ്ങളിലെ കടലോരഫിയോഫൈറ്റകൾ ഈ തരത്തിലുള്ളവയാണ്. ഡിക്ടിയോട്ടെലിസുകളും സർഗ്ഗാസവും ഉഷ്ണജലസസ്യങ്ങളാണ്. സമുദ്രസ്പീഷീസുകളിൽ മിക്കവയും മറ്റ് നിർജ്ജീവ ആധാരങ്ങളിലോ പാറകളിലോ പററിപ്പിടിച്ചുവളരുന്നവയാണ്. ഫ്യൂക്കേൽസ് ഓർഡറിലുൾപ്പെടുന്ന (Order Fucales)ബ്രൗൺ പായലുകൾ (Brown algae) പൊതുവേ പാറകൾ നിറഞ്ഞ സമുദ്രതീരങ്ങളിൽ കാണപ്പെടുന്നവയാണ്. മറ്റ് സ്പീഷീസുകൾ മറ്റ് പായലുകളുമായി എപ്പിഫൈറ്റികമായോ എൻഡോഫൈറ്റികമായോ സഹവസിച്ച് വളരുന്നവയാണ്.
സമുദ്രത്തിന്റെ ഒരു പ്രത്യേകസ്ഥാനത്ത് വളരുന്ന തവിട്ട് ആൽഗകൾ നെടുകേയുള്ള മേഖലാസ്വരൂപീകരണം കാണിക്കുന്നുണ്ട്. അന്തരാവേലമേഖലകളിൽ (Intertidal regions) കാണപ്പെടുന്ന ഇതര സ്പീഷീസുകൾ പോലും നിശ്ചിതരീതിയിൽ നെടുകെയുള്ള വിതരണം കാണിക്കുന്നു. ഫ്യൂക്കേസീ വിഭാഗത്തിലെ (Fucales) പാറകൾക്കുമുകളിലെ കളകൾ മുകൾ കടലോരഭാഗത്തും കടൽപ്പോച്ചകൾ (Laminariales) കടലോരത്തിന്റെ ഏറ്റവും അടിഭാഗത്തായും പരിമിതപ്പെടുത്തപ്പെട്ടിരിക്കുന്നു. ഉപകടലോരത്തും മധ്യകടലോരത്തും വളരുന്നവയുമുണ്ട്. തണുത്ത സമുദ്രജലഭാഗങ്ങളിൽ ഇവ 20 മീറ്റർ ആഴത്തിനപ്പുറം വളരാറില്ല. കൂടാതെ, ഉഷ്ണജലത്തിൽ 90 മീറ്റർ ആഴത്തിൽ വരെയെത്തുന്ന ചിലയിനം ജീവികളുണ്ട്.
ഘടന
ഇവയുടെ ശരീരത്തിലെ മുഖ്യമായ മൂന്നുഭാഗങ്ങൾ ഹോൾഡ്ഫാസ്റ്റ്(Holdfast), സ്റ്റൈപ്പ് (Stipe), ലാമിന (Lamina) എന്നിവയാണ്. സ്വതന്ത്രജീവികളല്ലാത്തവയെല്ലാം (സർഗാസം, ഫ്യൂക്കസ്) ഹോൾഡ്ഫാസ്റ്റുകൾ എന്ന ഘടന വഴി ഉപരിതലങ്ങളോട് പറ്റിപ്പിടിച്ച് വളരുന്നു. ഇവ വേരുകൾ പോലെ തോന്നിക്കുന്ന ശാഖകളുള്ള ഘടനയാണ്. നീളമുള്ളതോ കുറഞ്ഞതോ ആയ കാണ്ഡഭാഗമാണ് സ്റ്റൈപ്പ്. ഇലകൾക്കുസമമായ ഫ്രോണ്ടുകളും (Fronds) ഇവയ്ക്കുണ്ട്. ജലോപരിതലത്തിൽ പ്ലവക്ഷമത നൽകുന്നത് ഇവയിലെ വായുഅറകളാണ്(Air vesicles). ക്ലോറോഫിൽ a, ക്ലോറോഫിൽ c, ഫ്യൂക്കോസാന്തിൻ (ബ്രൗൺ പായലുകളിൽ), കരോട്ടിനോയിഡുകൾ, ല്യൂട്ടീൻ, വയോലാസാന്തിൻ(Violaxanthin), ഡയാറ്റോസാന്തിൻ(Diatoxanthin) എന്നിവയാണ് ഇവയിലെ മുഖ്യമായ വർണ്ണകങ്ങൾ. ഫ്യൂക്കോസാന്തിൻ ഹരിതകണത്തെ (ക്ലോറോഫിൽ) മറയ്ക്കുന്നതിനാൽ ഫിയോഫൈസിയ ജീവജാതികളുടെ നിറം ബ്രൗൺ മുതൽ ഒലീവ് ഗ്രീൻ വരെയാകാറുണ്ട്. ലാമിനാരിൻ (Lainarin), മാനിറ്റോൾ (Mannitol), എന്നിവയാണ് ഇവയിലെ സഭൃതാഹാരം. ലാമിനാരിൻ സങ്കീർണ്ണഘടനയുള്ള ഒരിനം കാർബോഹൈഡ്രേറ്റ് അഥവാ ധാന്യകം (പഞ്ചസാര)യാണ്. ഇവയുടെ കോശഭിത്തിയിൽ സെല്ലുലോസും ആൽജിനിക് അമ്ലം പോലുള്ള ഫൈക്കോ കൊളോയിഡ്സും ഫ്യൂക്കോയിഡാൻ(Fucoidan) എന്ന പോളിസാക്കറൈഡുമുണ്ട്. എക്ടോകാർപ്പസ് (Ectocarpus) പോലുള്ള ജീവികൾ ചെറുതന്തുക്കളായി (Sort filaments) കാണപ്പെടുമ്പോൾ സർഗ്ഗാസം പോലുള്ളവ ഒരു മീറ്ററോളം നീളമുള്ളവയാണ്.
വർഗ്ഗീകരണം
ഫിയോഫൈസിയ ക്ലാസ്സിലെ മുഖ്യ ഓർഡറുകളാണ് താഴെത്തന്നിരിക്കുന്നത്.
ജീവിതചക്രം
ഡിപ്ലോഹാപ്ലോണ്ഡിക് (Diplohaplontic) (ഉദാ: ഡിക്ടിയോട്ട), ഹാപ്ലോണ്ടിക് (Haplontic) എന്നീ ജീവിതചക്രമാണിവ പ്രകടിപ്പിക്കുന്നത്. ഫ്യൂക്കസും സർഗ്ഗാസവുമൊഴികെ മറ്റുള്ളവ സ്പോറോഫൈറ്റും ഗാമെറ്റോഫൈറ്റും ഉൾക്കൊള്ളുന്ന നിയത തലമുറവ്യതിയാനം (Regular alternation of generations) കാണിക്കുന്നു. ഊഗോണിയത്തിനകത്തോ ജലത്തിൽ വച്ചോ ലിംഗകോശങ്ങളുടെ സംയോജനം നടക്കുന്നു.
പ്രാധാന്യം
ലാമിനേറിയ (Kombu, Devil's Apron), സർഗ്ഗാസം, എന്നീ കടൽപ്പോച്ചകൾ (Kelps) ഭക്ഷ്യയോഗ്യമാണ്. മാക്രോസിസ്റ്റിസ്(Macrocystis), നീറിയോസിസ്റ്റിസ്(Nereocystic) എന്നിവ പൊട്ടാസ്യത്തിന്റെ ഉറവിടങ്ങളാണ്. ലാമിനേരിയ, ഫ്യൂക്കസ്, സർഗ്ഗാസം, മാക്രോസിസ്റ്റിസ് എന്നിവയിൽ നിന്നും വേർതിരിച്ചെടുക്കുന്ന ആൽജിനിക്കാസിഡ് സെക്യൂരിറ്റി ഗ്ലാസ്സ്, സർജിക്കൽ ത്രെഡ്, ടെക്സ്റ്റൈൽ ആവശ്യങ്ങൾക്കായി ഉപയോഗിക്കുന്നു. ഫ്ലോറോടാനിനുകൾ (Phlorotannins) എന്നറിയപ്പെടുന്ന പ്രത്യേകതരം ടാനിനുകൾ ഫിയോഫൈസിയ ഉത്പാദിപ്പിക്കുന്നു.
അവലംബം
വർഗ്ഗം:അപുഷ്പികൾ
മാളബിക മിത്ര
കഥക് നർത്തകിയും നൃത്ത അധ്യാപികയുമാണ് മാളബിക മിത്ര (ജനനം : 1956). ഇന്ത്യയിലും വിദേശത്തും നിരവധി വേദികളിൽ നൃത്തമവതരിപ്പിച്ചു. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
ജീവിതരേഖ
കൊൽക്കത്തയിൽ ജനിച്ചു. ജയ്പൂർ ഖരാനയിലെ രാം ഗോപാൽ മിശ്രയും ലക്നൗ ഓം പ്രകാശ് മഹാരാജുമായിരുന്നു ഗുരു. പണ്ഡിറ്റ് ബിർജു മഹാരാജിന്റെയും സിത്താര ദേവിയുടെയും നൃത്ത ശിൽപശാലകളിൽ പങ്കെടുത്തു. വായ്പാട്ട്, തബല, സിത്താർ എന്നിയും അഭ്യസിച്ചു. മെഡിക്കൽ ബിരുദധാരിയാണ്. ശിബ്പൂർ ഓംകാർ നൃത്ത സംഗീത വിദ്യാലയം നടത്തുന്നു.
അവലംബം
വർഗ്ഗം:കഥക് നർത്തകർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1956-ൽ ജനിച്ചവർ
ക്വാണ്ടം ഡോട്ട്
ക്വാണ്ടം മെക്കാനിക്സിന്റെ പ്രഭാവം നിമിത്തം വലിയ കണങ്ങളിൽ നിന്ന് വ്യത്യസ്തമായ ഒപ്റ്റിക്കൽ, ഇലക്ട്രോണിക് ഗുണങ്ങളുള്ളതും ഏതാനും നാനോമീറ്റർ മാത്രം വലുപ്പമുള്ളതുമായ ചെറിയ അർദ്ധചാലക കണങ്ങളാണ് ക്വാണ്ടം ഡോട്ടുകൾ. നാനോ ടെക്നോളജിയിലെ വളരെ പ്രധാനപ്പെട്ട ഒരു ഗവേഷണമേഖലയാണ് ക്വാണ്ടം ഡോട്ടുകളുടേത്. ക്വാണ്ടം ഡോട്ടുകളിലേക്ക് അൾട്രാവയലറ്റ് പ്രകാശം പതിപ്പിക്കുമ്പോൾ അവയിലെ ഇലക്ട്രോണുകൾ ഉയർന്ന ഊർജ്ജമുള്ള ഒരു അവസ്ഥയിലേക്ക് കടക്കും (excited state). അർദ്ധചാലക ക്വാണ്ടം ഡോട്ടുകളുടെ കാര്യത്തിലാണെങ്കിൽ, ഇലക്ട്രോണുകൾ വാലൻസ് ബാൻഡിൽ നിന്ന് കണ്ടക്റ്റൻസ് ബാൻഡിലേക്കാണ് മാറുക. ഇങ്ങനെ ഊർജഭരിതമായ ഇലക്ട്രോണുകൾക്ക് കുറച്ചു സമയത്തിനു ശേഷം കിട്ടിയ ഊർജ്ജത്തിന് തുല്യമായ പ്രകാശോർജം പുറപ്പെടുവിച്ചുകൊണ്ട് വാലൻസ് ബാൻഡിലേക്ക് തിരികെ വരാൻ കഴിയും. അപ്പോൾ ലഭിക്കുന്ന പ്രകാശത്തിന്റെ നിറം ആ ക്വാണ്ടം ഡോട്ടിന്റെ കണ്ടക്റ്റൻസ് ബാൻഡും വാലൻസ് ബാൻഡും തമ്മിലുള്ള ഊർജ്ജ വ്യത്യാസത്തെ ആശ്രയിച്ചിരിക്കുന്നു.
ക്വാണ്ടം ഡോട്ടുകളെ കൃത്രിമ ആറ്റങ്ങൾ എന്നും വിളിക്കാറുണ്ട്. അതിനു കാരണം, ഇവയ്ക്ക് മറ്റ് ആറ്റങ്ങളെയോ തന്മാത്രകളെയോ പോലെതന്നെ ബന്ധിതവും (bound) വ്യതിരിക്തവുമായ (discrete) ഇലക്ട്രോണിക് അവസ്ഥകളുണ്ടെന്നതാണ്. ക്വാണ്ടം ഡോട്ടുകളിലെ ഇലക്ട്രോണിക് തരംഗഫലനങ്ങൾ (wave functions) യഥാർത്ഥ ആറ്റങ്ങളുടേതിന് സമാനമാണെന്ന് തെളിയിക്കപ്പെട്ടിട്ടുണ്ട്. രണ്ടോ അതിലധികമോ ക്വാണ്ടം ഡോട്ടുകൾ കൂട്ടിച്ചേർക്കുന്നതിലൂടെ ഒരു കൃത്രിമ തന്മാത്ര നിർമ്മിക്കുവാനും കഴിയും. ഇങ്ങനെ ലഭിക്കുന്ന തന്മാത്രകൾ സാധാരണ ഊഷ്മാവിൽ പോലും ഹൈബ്രിഡൈസേഷൻ കാണിക്കും.
ക്വാണ്ടം ഡോട്ടുകളുടെ ഗുണവിശേഷങ്ങൾക്കുള്ള സ്ഥാനം അർദ്ധചാലകങ്ങൾക്കും ആറ്റങ്ങൾക്കും ഇടയിലാണ്. അവയുടെ ഒപ്റ്റോ ഇലക്ട്രോണിക് സവിശേഷതകൾ വലുപ്പത്തിനും ആകൃതിക്കും  അനുസരിച്ചു മാറാറുമുണ്ട്. 5–6 നാനോമീറ്റർ വ്യാസമുള്ള വലിയ ക്വാണ്ടം ഡോട്ടുകൾ ഓറഞ്ച് അല്ലെങ്കിൽ ചുവപ്പ് പോലെ വലിയ തരംഗദൈർഘ്യമുള്ള നിറങ്ങൾ  പുറപ്പെടുവിക്കുന്നു. ചെറിയ ക്വാണ്ടം ഡോട്ടുകൾ (2-3 നാനോമീറ്റർ) ചെറിയ തരംഗദൈർഘ്യങ്ങളുള്ള നീല, പച്ച തുടങ്ങിയ നിറങ്ങളും നൽകുന്നു. എന്നിരുന്നാലും, ക്വാണ്ടം ഡോട്ടിന്റെ കൃത്യമായ ഘടന അനുസരിച്ചു നിർദ്ദിഷ്ട നിറങ്ങളിൽ വ്യത്യാസങ്ങളും കാണാറുണ്ട്.
സിംഗിൾ-ഇലക്ട്രോൺ ട്രാൻസിസ്റ്ററുകൾ, സോളാർ സെല്ലുകൾ, എൽ ഇ ഡികൾ, ലേസറുകൾ, സിംഗിൾ-ഫോട്ടോൺ സ്രോതസ്സുകൾ , ക്വാണ്ടം കമ്പ്യൂട്ടിംഗ്, മെഡിക്കൽ ഇമേജിംഗ് എന്നിവയിൽ ക്വാണ്ടം ഡോട്ടുകൾക്ക് വലിയ സാധ്യതകളുണ്ട്. വളരെ ചെറിയ വലിപ്പം കാരണം അവയെ ഇങ്ക്ജറ്റ് പ്രിന്റിംഗിലും സ്പിൻ കോട്ടിംഗിലും ഉപയോഗിക്കാറുണ്ട്. ലാങ്‌മുയർ-ബ്ലോഡ്‌ജെറ്റ് എന്നറിയപ്പെടുന്ന നേർത്ത ഫിലിമുകളിലും അവയെ ഉപയോഗിച്ചു വരുന്നു. ചെലവു കുറഞ്ഞതും സമയം ലാഭിക്കാനാവുന്നതുമായ നിരവധി അർദ്ധചാലക നിർമാണ രീതികൾ ക്വാണ്ടം ഡോട്ടുകൾ ഉപയോഗിച്ചു വികസിപ്പിക്കാൻ കഴിഞ്ഞിട്ടുണ്ട്.
അവലംബം
വർഗ്ഗം:നാനോ ടെക്നോളജി വർഗ്ഗം:നാനോസാങ്കേതികവിദ്യ വർഗ്ഗം:ക്വാണ്ടം ഭൗതികം വർഗ്ഗം:ക്വാണ്ടം ബലതന്ത്രം
ഡെനിസ് ന്യൂമാൻ
ഒരു ദക്ഷിണാഫ്രിക്കൻ അഭിനേത്രിയാണ് ഡെനിസ് ന്യൂമാൻ.
ജീവചരിത്രം
ഒരു വസ്ത്രത്തൊഴിലാളിയുടെ മകളായി കേപ് ടൗണിലെ അത്‌ലോൺ പരിസരത്താണ് ന്യൂമാൻ വളർന്നത്. സ്വന്തമായി വിനോദം കണ്ടെത്തുന്ന ഏകാന്തമായ കുട്ടിയെന്നാണ് അവർ സ്വയം വിശേഷിപ്പിച്ചത്. 1972-ൽ അത്‌ലോൺ ഹൈസ്‌കൂളിൽ നിന്ന് ബിരുദം നേടിയ ശേഷം, പോസ്റ്റ്-മെട്രിക് പഠനത്തിനായി അവർ അമേരിക്കയിലേക്ക് മാറി. 1974-ൽ ദക്ഷിണാഫ്രിക്കയിലേക്ക് മടങ്ങിയ ന്യൂമാൻ സോഷ്യൽ വർക്ക് പഠിക്കുകയും ഹാനോവർ പാർക്കിലെ ഹൗസിംഗ് ഓഫീസിൽ ജോലി കണ്ടെത്തുകയും ചെയ്തു. പെർമിറ്റ് ഇല്ലാതെ സമ്മിശ്ര താരങ്ങളും പ്രേക്ഷകരും ഉള്ള രാജ്യത്തെ ഏക തിയേറ്ററായ സ്പേസ് തിയേറ്റർ അവർ കണ്ടെത്തി. അതിന്റെ ഡയറക്ടർ ബ്രയാൻ ആസ്റ്റ്ബറി അവിടെ പ്രവർത്തിക്കാൻ പ്രോത്സാഹിപ്പിച്ചു. 1979-ൽ സ്റ്റേജ് മാനേജരാകുന്നതിന് മുമ്പ് ന്യൂമാൻ നിലകൾ തൂത്തുവാരിയും അഭിനേതാക്കളുടെ വസ്ത്രം അലക്കിയും ജോലി ചെയ്തു. ജീൻ നൈഡൂ സംവിധാനം ചെയ്ത് പീറ്റർ സ്നൈഡേഴ്‌സ് എഴുതിയ പൊളിറ്റിക്കൽ ജോക്കിലായിരുന്നു അവരുടെ ആദ്യത്തെ പ്രധാന വേഷം.
1982-ൽ, സിറ്റി ലവേഴ്‌സിൽ വെള്ളക്കാരനെ പ്രണയിക്കുന്ന നിറമുള്ള സൂപ്പർമാർക്കറ്റ് ഗുമസ്തയായ യുവോൺ ജേക്കബ്സ് ആയിട്ടായിരുന്നു ന്യൂമാൻ തന്റെ സിനിമാ അരങ്ങേറ്റം. 1985-ൽ, ടു വീക്ക്സ് ഇൻ പാരഡൈസ് എന്ന ഹാസ്യചിത്രത്തിൽ അവർ അഭിനയിച്ചു.
2009-ൽ ഒലിവിയർ ഹെർമനസ് സംവിധാനം ചെയ്ത ഷേർലി ആഡംസിൽ ന്യൂമാൻ നായികയായി. സ്‌കൂളിൽ നടന്ന വെടിവയ്പിൽ ക്വാഡ്രിപ്ലെജിക് ആയതിനെ തുടർന്ന് ആത്മഹത്യയെക്കുറിച്ച് ആലോചിക്കുന്ന 20 വയസ്സുള്ള മകന്റെ അമ്മയായാണ് അവരുടെ കഥാപാത്രം. കാർത്തേജ് ഫിലിം ഫെസ്റ്റിവലിലെ അഭിനയത്തിന് ന്യൂമാന് മികച്ച സഹനടിക്കുള്ള അവാർഡ് ലഭിച്ചു. "ഒലിവർ ഹെർമനസിന്റെ "ഷെർലി ആഡംസ്" അർഹിക്കുന്ന ലോകമെമ്പാടുമുള്ള പ്രേക്ഷകരെ നേടിയാൽ ഈ വർഷത്തെ മികച്ച നടിക്കുള്ള പുരസ്‌കാരങ്ങൾക്കായി ഒരു "അസാധാരണ പ്രകടനം" അവർ കാഴ്ചവച്ചതായി അസോസിയേറ്റഡ് പ്രസ്സിലെ റേ ബെന്നറ്റ് എഴുതി.
2015-ൽ ഹെർമനസ് സംവിധാനം ചെയ്ത ദി എൻഡ്‌ലെസ് റിവറിൽ ന്യൂമാൻ ടിനിയുടെ അമ്മയായി അഭിനയിച്ചു. 2015-ൽ സൂഡോസ്റ്റെർ എന്ന സോപ്പ് ഓപ്പറയിൽ അവർ ബ്രിഡ്ജറ്റ് ഒക്‌ടോബർ ആയി അഭിനയിക്കാൻ തുടങ്ങി. 2015-ലെ കോൾഡ് കേസ്: റിവിസിറ്റിംഗ് ഡൽസി സെപ്തംബർ എന്ന ഒറ്റ നാടകത്തിൽ വർണ്ണവിവേചന വിരുദ്ധ ആക്ടിവിസ്റ്റായ ഡൽസി സെപ്റ്റംബറിന്റെ വേഷവും അവർ അവതരിപ്പിച്ചു. സോപ്പ് ഓപ്പറയായ 7de Laan-ലെ ഡാലീൻ മെയിന്റ്ജീസ് എന്ന കഥാപാത്രത്തെ അപേക്ഷിച്ച് ഈ വേഷം വളരെ അർത്ഥവത്തായതാണെന്ന് ന്യൂമാൻ പറഞ്ഞു. ഷോ 2017-ൽ ഹ്രസ്വമായ പ്രവർത്തനത്തിനായി പുനരുജ്ജീവിപ്പിച്ചു. 2019-ൽ, ഡൈ ബൈൽ എന്ന ക്രൈം സീരീസിന്റെ സീസൺ 2-ൽ അവർ ഒരു അതിഥി വേഷം ചെയ്തു.
പുറംകണ്ണികൾ
വർഗ്ഗം:1950-കളിൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കർമാലി റെയിൽവേ സ്റ്റേഷൻ
കൊങ്കൺ റെയിൽവേയുടെ കീഴിലുള്ള ഗോവയിലെ റെയിൽവേ സ്റ്റേഷനാണ് കർമാലി റെയിൽവേ സ്റ്റേഷൻ. നോർത്തിൽനിന്നും വരുമ്പോൾ പെർനേം, തിവിം എന്നിവയ്ക്കു ശേഷം ഗോവയിൽ വരുന്ന സ്റ്റേഷനാണു കർമാലി റെയിൽവേ സ്റ്റേഷൻ. ഗോവയുടെ തലസ്ഥാനവും മദ്ധ്യഭാഗത്തായും സ്ഥിതിചെയ്യുന്ന പഞ്ചിം അഥവാ പനാജിയുടെ അടുത്തായി സ്ഥിതിചെയ്യുന്ന റെയിൽവേ സ്റ്റേഷനാണ് കർമാലി റെയിൽവേ സ്റ്റേഷൻ.
ചരിത്രം
ഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ. ലോകത്തിലെ തന്നെ ഏറ്റവും തിരക്കേറിയതും വലുതുമായ തീവണ്ടിപ്പാതാശൃംഖലകളിലൊന്നാണ് ഇന്ത്യൻ റെയിൽവേയുടേത്, ഏകദേശം 5000 കോടി‍ യാത്രക്കാരും, 650 ദശലക്ഷം ടൺ ചരക്കും ഓരോ വർഷവും ഇന്ത്യൻ റെയിൽപ്പാതകളിലൂടെ നീങ്ങുന്നുണ്ട്. അതുമാത്രമല്ല 16 ലക്ഷത്തിൽ കൂടുതൽ പേർക്ക് തൊഴിൽ നൽകുന്ന ഒരു സ്ഥാപനവും കൂടിയാണ് ഇന്ത്യൻ റെയിൽവേ. ഇന്ത്യയിലെ തീവണ്ടി ഗതാഗത മേഖല ഇന്ത്യൻ റെയിൽവേയുടെ കുത്തകയാ‍ണെന്നു പറയാം. ഇന്ത്യൻ റെയിൽവേയിലെ മൊത്തം തീവണ്ടിപ്പാതയുടെ നീളം 63,940 കിലോമീറ്ററോളം വരും.
ഇന്ത്യയിൽ ആദ്യമായി തീവണ്ടി ഗതാഗതം ആരംഭിച്ചത് 1853-ലാണ്.
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി.അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം. സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ. ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു. 1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി. 1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു. ഇത് റോയപുരം മുതൽ ചിന്നാമപ്പേട്ട വരെ ആയിരുന്നു. റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്. ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
ഭരണം
ഇന്ത്യൻ റെയിൽവേയുടെ കീഴിലുള്ള കൊങ്കൺ റെയിൽവേയുടെ കർവാർ റെയിൽവേ റീജിയനിൽ വരുന്ന റെയിൽവേ സ്റ്റേഷനാണ് ഇത്.
സ്ഥാനം
മഹാരാഷ്ട്രയിലെ റോഹയെയും കർണ്ണാടകത്തിലെ മാംഗ്ലൂരിനെയും തമ്മിൽ ബന്ധിപ്പിക്കുന്ന റെയിൽപ്പാതയാണ്‌ കൊങ്കൺ റെയിൽവേ. കേരളം, കർണ്ണാടകം, ഗോവ, മഹാരാഷ്ട്ര എന്നീ സംസ്ഥാനങ്ങൾ കൊങ്കൺ റെയിൽവേ പദ്ധതിയിൽ പങ്കാളികളാണ്‌. കൊങ്കൺ റെയിൽവേ കോർപ്പറേഷൻ ലിമിറ്റഡിനായിരുന്നു ഇതിൻറെ നിർമ്മാണച്ചുമതല. മലയാളിയായ ഇ. ശ്രീധരൻ ആയിരുന്നു ഇതിൻറെ മാനേജിങ് ഡയറക്ടർ. 1990 സെപ്റ്റംബർ 15-നു റോഹയിൽ കൊങ്കൺ റെയിൽവേയുടെ നിർമ്മാണ പ്രവർത്തനങ്ങൾക്ക് തറക്കല്ലിട്ടു.
1997 മുതൽ കൊങ്കൺ പാതയിലൂടെ ചരക്കുവണ്ടികൽ ഓടിത്തുടങ്ങി. കൊങ്കൺ റെയിൽവേയിലൂടെ ആദ്യത്തെ യാത്രാ ട്രെയിൻ അടൽ ബിഹാരി വാജ്പേയി ഉദ്ഘാടനം ചെയ്തത് 1998 ജനുവരി 26നാണ്‌. യാത്രാദൈർഘ്യം പകുതിയോളം കുറഞ്ഞതാണ്‌ കൊങ്കൺ റെയിൽവേയിലൂടെയുണ്ടായ നേട്ടം. 760 കിലോമീറ്ററാണ്‌ ഈ പാതയുടെ ദൈർഘ്യം.
വിസ്തീർണ്ണത്തിൻറെ കാര്യത്തിൽ ഇന്ത്യയിലെ ഏറ്റവും ചെറിയ സംസ്ഥാനവും ജനസംഖ്യയുടെ കാര്യത്തിൽ ഇന്ത്യയിലേ ഏറ്റവും ചെറിയ നാലാമത്തെ സംസ്ഥാനവുമാണ്. ഇന്ത്യയുടെ പടിഞ്ഞാറൻ തീരപ്രദേശത്തെ കൊങ്കൺ മേഖലയിലാണ്‌ ഈ സംസ്ഥാനം സ്ഥിതി ചെയ്യുന്നത്‌. മഹാരാഷ്ട്ര, കർണ്ണാടക എന്നിവയാണ്‌ അയൽ സംസ്ഥാനങ്ങൾ. ബീച്ച് ടൂറിസത്തിൽ ലോകത്തിൽ തന്നെ മികച്ച കേന്ദ്രങ്ങളിലൊന്നാണ് ഗോവ. വിനോദ സഞ്ചാര മേഖലയിൽ നിന്നും ഇന്ത്യയ്ക്ക്‌ ഏറ്റവും കൂടുതൽ വിദേശ നാണയം നേടിത്തരുന്നത്‌ ഈ കൊച്ചു സംസ്ഥാനമാണ്‌.
പനാജിയാണ്‌ ഗോവയുടെ തലസ്ഥാനം. ചിലർ ചുരുക്കി വാസ്കോ എന്നു വിളിക്കുന്ന വാസ്കോഡ ഗാമയാണ്‌ ഗോവയിലെ ഏറ്റവും വലിയ പട്ടണം. ഒരു ഗോവൻ നഗരമായ മഡ്ഗാവ് ഇന്നും പോർച്ചുഗീസ് അടയാളങ്ങൾ ഉള്ള ഒരു നഗരമായി അവശേഷിക്കുന്നു. പ്രശസ്തമായ ഗോവൻ കടൽത്തീരങ്ങളും, ചരിത്രമുറങ്ങുന്ന ഗോവൻ നഗരങ്ങളും ആയിരക്കണക്കിനു സ്വദേശി വിദേശി ടൂറിസ്റ്റുകളെ എല്ലാ വർഷവും ഗോവയിലേക്ക് ആകർഷിപ്പിക്കുന്നു.
അവലംബം
വർഗ്ഗം:ഗോവയിലെ തീവണ്ടി നിലയങ്ങൾ‎
കസവുതട്ടം
പാട്ടരങ്ങ്
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ-ശാരദ ജോഡി വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ഭാസി-ബഹദൂർ ജോഡി വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ
സൈരന്ധ്രി പിലിഗിരിയൻ
കേരളതദ്ദേശവാസിയായ ഒരു തവളയാണ് സൈരന്ധ്രി പിലിഗിരിയൻ അഥവാ '''Sairandhri Torrent Frog (Sairandhri Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. മധ്യരേഖാസമീപപ്രദേശങ്ങളിലെ ഉയരംകുറഞ്ഞ കാടുകളിലും നദികളിലുമാണിവ വസിക്കുന്നത്
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ജോനാതൻ നോളൻ
ഒരു ബ്രിട്ടീഷ് അമേരിക്കൻ ചലച്ചിത്ര സം‌വിധായകനും, നിർമ്മാതാവും തിരക്കഥാകൃത്തുമാണ് ജോനാതൻ നോളൻ. സി. ബി. എസ്. സയൻഫിക്ഷൻ സീരീസ്‌ ആയ പേഴ്സൺ ഓഫ് ഇന്ററസ്റ്റിന്റെ (2011-2016) നിർമ്മാതാവും, എച്ച്. ബി. ഓ. സയൻഫിക്ഷൻ സീരീസ്‌ ആയ വെസ്റ്റ് വേൾഡിന്റെ (2016-മുതൽ) സഹനിർമ്മാതാവും ആണ്. പ്രശസ്ത ബ്രിട്ടീഷ്‌-അമേരിക്കൻ സംവിധായകനായ ക്രിസ്റ്റഫർ നോളന്റെ സഹോദരനാണ് ജോനാതൻ നോളൻ. സഹോദരനായ ജോനാതൻ നോളനുമൊത്ത് ഒരുപാട് സിനിമകൾ ചെയ്തിട്ടുണ്ട്. മെമെന്റോ മോറി എന്ന ചെറുകഥയെ ആസ്പദമാക്കി ക്രിസ്റ്റഫർ നോളൻ സംവിധാനം ചെയ്ത മെമെന്റോ എന്ന സിനിമ അവതരണം കൊണ്ടും കഥാമികവുകൊണ്ടും വളരെയേറെ ശ്രദ്ധിക്കപ്പെട്ടു. മിസ്റ്റിരി-ത്രില്ലർ ആയ പ്രെസ്റ്റിജ് (2006), സൂപ്പർ ഹീറോ സിനിമകളായ ദി ഡാർക്ക് നൈറ്റ് (2008), ദി ഡാർക്ക് നൈറ്റ് റൈസസ് (2012), 2014ൽ പുറത്തിറങ്ങിയ എക്കാലത്തെയും മികച്ച സയൻസ് ഫിക്ഷൻ സിനിമയായ ഇന്റർസ്റ്റെല്ലാർ എന്നീ ചിത്രങ്ങൾ സഹോദരനായ നോളന്റെ കൂടെ ചെയ്തു. മെമെന്റോ എന്ന ചിത്രത്തിന് മികച്ച തിരക്കഥയ്ക്കുള്ള ഓസ്കാർ അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്. കൂടാതെ സയൻസ് ഫിക്ഷൻ സീരീസ്‌ ആയ വെസ്റ്റ് വേൾഡ് പ്രൈംടൈം എമ്മി അവാർഡ് തുടങ്ങി ഒട്ടനേകം പുരസ്കാരങ്ങൾ നേടി.
കടലമ്മ (ചലച്ചിത്രം)
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ നിർമിച്ച മലയാളചലച്ചിത്രമാണ് കടലമ്മ. ഉദയാ സ്റ്റുഡിയോയിലെ കഥാവിഭാഗം തയ്യാറാക്കിയ കഥയ്ക്കു പൊൻകുന്നം വർക്കി തിരക്കഥയും സംഭാഷണവും എഴുതി. വയലാർ രാമവർമ രചിച്ചഗാനങ്ങൾക്ക് ജി. ദേവരാജൻ സഗീതം നൽകി. എക്സൽ പ്രൊഡക്ഷൻസ് വിതരണം ചെയ്ത കടലമ്മ 1963 ഓഗസ്റ്റ് 31 മുതൽ പ്രദർശിപ്പിച്ചുതുടങ്ങി.
പുറത്തേക്കുള്ള കണ്ണികൾ
വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ കുഞ്ചാക്കോ സംവിധാനം ചെയ്ത ചലച്ചിത്രങ്ങൾകുഞ്ചാക്കൊ നിർമ്മിച്ച ചലച്ചിത്രങ്ങൾപൊൻ കുന്നം വർക്കി കഥ എഴുതിയ ചലച്ചിത്രങ്ങൾവയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾ|ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം: വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
പേർഷ്യയിലെ അബ്ബാസ് II
അബ്ബാസ് II (റോമനൈസ്ഡ്: ʿAbbās II; ജനനം സൊൽത്താൻ മുഹമ്മദ് മിർസ; 30 ഓഗസ്റ്റ് 1632 - 26 ഒക്ടോബർ 1666) 1642 മുതൽ 1666 വരെയുള്ള കാലഘട്ടത്തിൽ ഇറാൻ ഭരിച്ചിരുന്ന സഫാവിദ് ഇറാനിലെ ഏഴാമത്തെ ഷാ ആയിരുന്നു. സാഫിയുടെയും അദ്ദേഹത്തിൻ സർക്കാസിയൻ ഭാര്യ അന്ന ഖാനത്തിന്റെയും മൂത്തമകനെന്ന നിലയിൽ, അദ്ദേഹത്തിന് തൻറെ ഒൻപതാം വയസ്സിൽ സിംഹാസനം പാരമ്പര്യമായി ലഭിച്ചതോടെ തനിക്കുവേണ്ടി ഭരിക്കാൻ പിതാവിന്റെ പഴയ പ്രധാന വസീറായിരുന്ന സരു താഖ്വിയുടെ നേതൃത്വത്തിലുള്ള ഒരു റീജൻസിയെ ആശ്രയിക്കേണ്ടിവന്നു. റീജൻസിയുടെ കാലത്ത് അതുവരെ അദ്ദേഹത്തിന് നിഷേധിക്കപ്പെട്ടിരുന്ന ഔപചാരികമായ രാജകീയ വിദ്യാഭ്യാസം ലഭിച്ചു. 1645-ൽ, പതിനഞ്ചാമത്തെ വയസ്സിൽ, സരു താഖ്വിയെ അധികാരത്തിൽ നിന്ന് നീക്കം ചെയ്യാൻ കഴിഞ്ഞ അദ്ദേഹം ബ്യൂറോക്രസി പദവികളെ ശുദ്ധീകരിച്ച ശേഷം, രാജസഭയിലെ തന്റെ അധികാരം ഉറപ്പിക്കുകയും ഒരു സമ്പൂർണ്ണ ഭരണം കാഴ്ചവയ്ക്കാനാരംഭിക്കുകയും ചെയ്തു.
അബ്ബാസ് രണ്ടാമന്റെ ഭരണകാലഘട്ടം രാജ്യത്ത് സമാധാനവും പുരോഗതിയും കൊണ്ട് അടയാളപ്പെടുത്തി. ഓട്ടോമൻ സാമ്രാജ്യവുമായുള്ള സംഘട്ടനം മനഃപൂർവം ഒഴിവാക്കിയ അദ്ദേഹത്തിൻറെ, കിഴക്ക് ഉസ്ബെക്കുകളുമായുള്ള ബന്ധവും വളരെ സൗഹാർദ്ദപരമായിരുന്നു. മുഗൾ സാമ്രാജ്യവുമായുള്ള യുദ്ധസമയത്ത് സൈന്യത്തെ നയിച്ചുകൊണ്ട് കാണ്ഡഹാർ നഗരം വിജയകരമായി വീണ്ടെടുത്ത അദ്ദേഹം ഒരു സൈന്യാധിപൻ എന്ന നിലയിലുള്ള തൻറെ പ്രശസ്തിയും വർദ്ധിപ്പിച്ചു. അദ്ദേഹത്തിന്റെ ആജ്ഞാനുസൃതം, കാർട്ട്‌ലിയിലെ രാജാവും സഫാവിദ് സാമന്തനുമായിരുന്ന റുസ്‌തം ഖാൻ 1648-ൽ കഖേതി രാജ്യം ആക്രമിക്കുകയും വിമത രാജാവായ ടെയ്‌മുറാസ് ഒന്നാമനെ നാടുകടത്തി. 1651-ൽ, റഷ്യയിലെ സാറുകളടെ പിന്തുണയോടെ തന്റെ നഷ്ടപ്പെട്ട കിരീടം വീണ്ടെടുക്കാൻ ടീമുറാസ് ശ്രമിച്ചുവെങ്കിലും 1651-നും 1653-നും ഇടയിൽ നടന്ന ഒരു ചെറിയ പോരാട്ടത്തിൽ അബ്ബാസിന്റെ സൈന്യം റഷ്യക്കാരെ പരാജയപ്പെടുത്തി. ടെറക് നദിയുടെ ഇറാനിയൻ ഭാഗത്തുള്ള റഷ്യൻ കോട്ട തകർത്തതാണ് യുദ്ധത്തിന്റെ ഒരു സുപ്രധാന സംഭവം. 1659 നും 1660 നും ഇടയിൽ ജോർജിയക്കാരുടെ നേതൃത്വത്തിൽ നടന്ന ഒരു കലാപവും അബ്ബാസ് അടിച്ചമർത്തിയ അബ്ബാസ്, വക്താങ് അഞ്ചാമനെ കാർട്ടലിയിലെ രാജാവായി അംഗീകരിച്ചതോടൊപ്പം വിമത നേതാക്കളെ വധിക്കുകയും ചെയ്തു.
അദ്ദേഹത്തിന്റെ ഭരണത്തിന്റെ മദ്ധ്യവർഷങ്ങൾ മുതൽ, സഫാവിദ് ഭരണത്തിൻ‌റെ അന്ത്യം വരെയുള്ള കാലത്ത് രാജ്യം അബ്ബാസിന് കീഴിൽ സാമ്പത്തിക മാന്ദ്യം അനുഭവിച്ചു. വരുമാന വർദ്ധനവിനായി, 1654-ൽ അബ്ബാസ് ഒരു പ്രശസ്ത സാമ്പത്തിക വിദഗ്ധനായ മുഹമ്മദ് ബേഗിനെ നിയമിച്ചു. എന്നിരുന്നാലും, സാമ്പത്തിക മാന്ദ്യത്തെ മറികടക്കാൻ അദ്ദേഹത്തിൻറെ ശ്രമങ്ങൾക്ക് കഴിഞ്ഞില്ല. മുഹമ്മദ് ബേഗിന്റെ ശ്രമങ്ങൾ പലപ്പോഴും ഖജനാവിനെ ക്ഷയിപ്പിക്കുന്നതായിരുന്നു. ഡച്ച് ഈസ്റ്റ് ഇന്ത്യാ കമ്പനിയിൽ നിന്ന് കൈക്കൂലി വാങ്ങിയ അദ്ദേഹം തൻറെ കുടുംബാംഗങ്ങളെ വിവിധ സ്ഥാനങ്ങളിൽ നിയമിക്കുകയും ചെയ്തു. 1661-ൽ, മുഹമ്മദ് ബേഗിനുപകരം ദുർബലനും നിഷ്‌ക്രിയനുമായ  മിർസ മുഹമ്മദ് കാരാക്കി നിയമിതനായി. കൊട്ടാരത്തിൻറ അകത്തളങ്ങളിലെ ഷായുടെ ഇടപാടുകളിൽനിന്ന് അദ്ദേഹത്തെ ഒഴിവാക്കിനിർത്തിയതിനാൽ ഭാവിയിലെ സുലൈമാൻ എന്ന ഇറാന്റെ അടുത്ത സഫാവിദ് ഷാ സാം മിർസയുടെ അസ്തിത്വത്തെക്കുറിച്ച് അദ്ദേഹത്തിന് അറിവില്ലായിരുന്നു.
അബ്ബാസ് രണ്ടാമൻ 1666 സെപ്റ്റംബർ 25-ന് തൻറെ മുപ്പത്തി നാലാമത്തെ വയസ്സിൽ അന്തരിച്ചു. സഫാവിദ് രാജവംശത്തിലെ അവസാനത്തെ ശക്തനായ രാജാവ് എന്ന് ആധുനിക ചരിത്രകാരന്മാർ വിശേഷിപ്പിച്ച അദ്ദേഹം, രാജ്യ കാര്യങ്ങളിൽ നിരന്തരം ശ്രദ്ധ ചെലുത്തിക്കൊണ്ട് പിതാവിൽ നിന്നും പിൻഗാമികളിൽ നിന്നും വേറിട്ട ഒരു വ്യക്തിത്വം നിലനിറുത്തിയിരുന്നു. നീതിബോധത്തിന് പേരുകേട്ട ഒരു രാജാവെന്ന നിലയിൽ പാശ്ചാത്യ ചരിത്രകാരന്മാരും നിരീക്ഷകരും അദ്ദേഹത്തെ പലപ്പോഴും കലാപരഹിതവും സ്വതന്ത്രമായി യാത്ര ചെയ്യാൻ താരതമ്യേന സുരക്ഷിതവുമായ ഒരു രാജ്യം ഭരിച്ച മഹാമനസ്കനും സഹിഷ്ണുതയുമുള്ള ഒരു രാജാവായാണ് അദ്ദേഹത്തെ ചിത്രീകരിച്ചത്. ചില ചരിത്രകാരന്മാർ പിതാവിന് സമാനമായ ക്രൂര പ്രവൃത്തികൾക്കും ഇറാനിയൻ ജൂതന്മാരെ നിർബന്ധിത മതപരിവർത്തനത്തിനു വിധേയമാക്കിയതിൻറെ പേരിലും അദ്ദേഹത്തെ വിമർശിച്ചിട്ടുണ്ട്, എന്നിരുന്നാലും മിക്കവരും ക്രിസ്ത്യാനികളോടുള്ള അദ്ദേഹത്തിന്റെ സഹിഷ്ണുത രേഖപ്പെടുത്തിയിട്ടുണ്ട്. 1722-ൽ സഫാവിദ് രാജവംശത്തിന്റെ പതനത്തിനുശേഷം, വ്യാഖ്യാതാക്കൾ, സഫാവിദ് ഭരണകൂടത്തിന്റെ പതനത്തെ താൽക്കാലികമായി പിടിച്ചുനിർത്തി, സമൃദ്ധിയുടെയും സ്ഥിരതയുടെയും സമാധാനത്തിന്റെതുമായ ഒരു കാലഘട്ടം സൃഷ്ടിച്ച്, മരണത്തോടെ എന്നെന്നേക്കുമായി അവസാനിച്ച ഒരു ശക്തനായ ഭരണാധികാരിയായി അദ്ദേഹത്തെ ഓർക്കുന്നു.
പശ്ചാത്തലം
ഇസ്മായിൽ രണ്ടാമന്റെ പിൻഗാമിയായി അന്ധനായ സഹോദരൻ മുഹമ്മദ് ഖോദബന്ദ അധികാരമേറ്റെടുക്കുകയും അദ്ദേഹത്തിന്റെ ഭരണകാലം തുടർച്ചയായ അസ്ഥിരതയുടേതായിത്തീരുകയും ചെയ്തു. 1578-ൽ, ഓട്ടോമനുകൾ ദുർബലമായ സഫാവിഡ് രാഷ്ട്രത്തിനെതിരെ യുദ്ധം പ്രഖ്യാപിക്കുകയും കോക്കസസിലെ സഫാവിഡ് ഭരണപ്രദേശങ്ങൾ കീഴടക്കിയതോടൊപ്പം അസർബൈജാൻറെ ഭൂരിഭാഗവും പിടിച്ചടക്കുന്നതിൽ വിജയിക്കുകയും ചെയ്തു. 1587-ൽ മുഹമ്മദ് ഖോദബന്ദയെ അദ്ദേഹത്തിന്റെ ഇളയ മകൻ അബ്ബാസ് ഒന്നാമൻ അട്ടിമറിച്ചു. വലിയ സൈനിക ശക്തി പ്രദർശിപ്പിച്ച അബ്ബാസ് ഒന്നാമൻ, തന്റെ മുൻഗാമികൾക്ക് നഷ്ടപ്പെട്ട ഭൂരിഭാഗം പ്രദേശങ്ങളും  തിരിച്ചുപിടിച്ചതൊടൊപ്പം സൈനിക ശക്തി മെച്ചപ്പെടുത്തുക, ഭരണകൂടത്തിൻറെ നിയന്ത്രണം കേന്ദ്രീകരിക്കുക, ഇറാന്റെ ആഭ്യന്തരവും അന്തർദേശീയവുമായ വാണിജ്യ വ്യാപ്തി വികസിപ്പിക്കുക എന്നിവയ്ക്കായി  രൂപകൽപ്പന ചെയ്ത ഒരു കൂട്ടം ദീർഘവീക്ഷണമുള്ള  നയങ്ങൾ സ്വീകരിച്ചു.. ക്രൂരതയൊടൊപ്പം  നീതിബൊധവും പ്രദർശിപ്പിച്ച അദ്ദേഹം ജനങ്ങളുമായി സമ്പർക്കം പുലർത്തിക്കൊണ്ട് തൻറെ അധികാരത്തിനെതിരായ ഭീഷണികളെ കഠിനമായി അമർച്ച ചെയ്തു. ഈ ഗുണങ്ങളെല്ലാം ഒടുവിൽ അദ്ദേഹത്തെ മഹാനായ അബ്ബാസ് എന്ന് വിളിക്കാൻ കാരണമായി.
മഹാനായ അബ്ബാസിന്റെ പിൻഗാമിയായി അദ്ദേഹത്തിന്റെ ചെറുമകൻ സാഫി അധികാരമേറ്റു. അന്തർമുഖനും നിഷ്ക്രിയനുമായ ഒരു വ്യക്തിയായ സാഫിക്ക് തന്റെ മുത്തച്ഛൻ അവശേഷിപ്പിച്ച അധികാര ശൂന്യത നികത്താൻ കഴിഞ്ഞില്ല. അദ്ദേഹത്തിന്റെ ഉദ്യോഗസ്ഥർ അദ്ദേഹത്തിന്റെ അധികാരത്തെ തുരങ്കം വച്ചുകൊണ്ട് രാജ്യത്തുടനീളം  നിരന്തരം കലാപങ്ങൾ അഴിച്ചുവിട്ടു. മഹാനായ അബ്ബാസിന്റെ ഭരണകാലത്ത് പ്രാരംഭ വിജയത്തോടെ തുടങ്ങിയ ഒട്ടോമൻ സാമ്രാജ്യവുമായുള്ള തുടർ യുദ്ധം ഇറാന്റെ അപമാനകരമായ തോൽവിയിലും തുടർന്നുള്ള സുഹാബ് ഉടമ്പടിയിലും അവസാനിച്ചതോടെ മെസൊപ്പൊട്ടേമിയയിലെ ഇറാന്റെ ഭൂരിഭാഗം വിജയങ്ങളും ഓട്ടോമൻസിന് കീഴിൽ അടിയറ വയ്ക്കപ്പെട്ടു.
ഒരു നപുംസകനെന്ന നിലയിൽ, രാജകീയ അന്തപ്പുരത്തിലേയ്ക്ക് പ്രവേശനമുണ്ടായിരുന്ന സാരു താക്കി ഷായുടെ വെപ്പാട്ടികളുമായി ബന്ധം സ്ഥാപിക്കാൻ ഈ കഴിവ് ഉപയോഗിച്ചു. അയാൾ  സാഫിയെ സ്വാധീനിച്ചുകൊണ്ട്, ഫാർസ് പ്രവിശ്യയെ രാജകീയ ആധിപത്യത്തിലേയ്ക്ക് എത്തിക്കുകയും  സ്വാധീന മേഖലകൾ വർദ്ധിപ്പിക്കാൻ ഷായെ പ്രേരിപ്പിക്കുകയും ചെയ്തു. രാജ്യത്തുടനീളം പ്രത്യേകിച്ച് ഇസ്ഫഹാനിലെ അർമേനിയൻ ജനസംഖ്യയുടെ മേൽ കനത്ത നികുതി ചുമത്തിയ അയാൾ ഗിലാനിലെ മുൻ ഗവർണറുടെ വരുമാന ഉറവിടങ്ങളെക്കുറിച്ച്  അന്വേഷിക്കുകയും ചെയ്തു. അത്യാഗ്രഹിയെന്ന് വിശേഷിപ്പിക്കപ്പെട്ട അദ്ദേഹത്തെ പാശ്ചാത്യ നിരീക്ഷകർ ഒരു കൈക്കൂലിക്കാരനെന്ന് ആരോപിച്ചിരുന്നു. 1634-ൽ, സരു താഖി തന്റെ സഹോദരൻ മുഹമ്മദ് സാലിഹ് ബേഗിനെ മസാന്ദരനിലെ ഗവർണറായി നിയമിച്ചു. സാരു താക്കിയുടെ കുടുംബം സാഫിയുടെ ഭരണത്തിന്റെ അവസാനം വരെ പ്രവിശ്യയുടെ ഗവർണർ പദവി വഹിച്ചിരുന്നു.
1642 മെയ് 12-ന് പാരമ്പര്യമായി ലഭിച്ചതിനേക്കാൾ ചെറിയ ഒരു രാജ്യം അവശേഷിപ്പിച്ചുകൊണ്ട് അമിതമായ മദ്യപാനാസക്തി മൂലം സാഫി മരിച്ചു.
അവലംബം
വർഗ്ഗം:ഇറാനിലെ ഭരണാധികാരികൾ വർഗ്ഗം:ഇറാനിലെ നേതാക്കൾ
തീക്കളി
ശശികുമാർ സംവിധാനം ചെയ്ത് 1981-ൽ പുറത്തിറങ്ങിയ മലയാള ചലച്ചിത്രമാണ്തീക്കളി. കഥയും തിർക്കഥയും സംഭാഷണവും എഴുതിയത് പാപ്പനംകോട് ലക്ഷ്മണൻ ആണ്. പ്രേം നസീർ, ജയഭാരതി, ശങ്കരാടി തുടങ്ങിയവർ പ്രധാന കഥാപാത്രങ്ങളായി അഭിനയിച്ച ഈ ചിത്രം ശ്രീ മഹേശ്വരി ഫിലിംസിന്റെ ബാനറിൽ സ്റ്റാൻലി നിർമ്മിച്ചതാണ്. എം.ഡി. രാജേന്ദ്രൻ, ജി. ദേവരാജൻ എന്നിവർ എഴുതിയ വരികൾക്ക് ജി. ദേവരാജൻ സംഗീതസംവിധാനം നിർവഹിച്ചു
ഗാനങ്ങൾ
ഗാനങ്ങൾ :ജി. ദേവരാജൻ എം.ഡി. രാജേന്ദ്രൻ ഈണം :ജി. ദേവരാജൻ